Aλ. Mητρόπουλος: «Το Εργατικό Δίκαιο ξαναγράφεται ως “Δίκαιο της Καραντίνας του κορωνοϊού”» – News Week\nΑποκαλυπτικός σχετικά με τις εξελίξεις στα εργασιακά, ασφαλιστικά και συνταξιοδοτικά ζητήματα που απασχολούν την χώρα εμφανίζεται σε συνέντευξή του στην «δημοκρατική», ο κ. Αλέξης Μητρόπουλος, Καθηγητής Εργατικού Δικαίου και πρόεδρος του ΕΝΥΠΕΚΚ.\nΣχολιάζοντας τις εξαγγελίες του πρωθυπουργού, δηλώνει ότι ‘ακόμη δεν έχουν φανεί οι συνέπειες των νέων μέτρων στην αγορά εργασίας’ προειδοποιώντας όμως, για περαιτέρω ‘φτωχοποίηση’ ευρύτερων στρωμάτων εργαζομένων του ιδιωτικού τομέα.\nΥπογραμμίζει πως «Το Εργατικό Δίκαιο ξαναγράφεται ως Δίκαιο της Καραντίνας του κορωνοϊού» και προβαίνει σε διευκρινίσεις σχετικά με τα αναδρομικά των συνταξιούχων. Τέλος, αποκαλύπτει την μεγάλη ‘μαύρη τρύπα’ στον ΟΑΕΔ ύψους 180εκ. ευρώ (!) που πρέπει να καλυφθεί από την κυβέρνηση ‘αν δεν επιθυμεί να διακινδυνεύσει την πληρωμή των επιδομάτων του ΟΑΕΔ, των φτωχότερων δηλαδή οικογενειών…’.\n• Κύριε Μητρόπουλε, να ξεκινήσουμε από τις εξαγγελίες του πρωθυπουργού Κ.Μητσοτάκη. Οι εργαζόμενοι φάνηκαν να δυσανασχετούν με τα μέτρα στήριξης που ανακοίνωσε, ενώ, φέτος, με την πανδημία του κορωνοϊού, χιλιάδες έμειναν εκτός αγοράς εργασίας.\nΑκόμη δεν έχουν φανεί οι συνέπειες των νέων μέτρων στην αγορά εργασίας. Οι θεσμοί α) της αναστολής που παρατάθηκε μέχρι τον Οκτώβριο (φαίνεται ότι θα ισχύσει και το 2021) και β) της «συν-εργασίας» (παρατάθηκε μέχρι τον Δεκέμβριο) ανέκοψαν τον μεγάλο όγκο των απολύσεων. Παράλληλα όμως, δημιούργησαν αξιοσημείωτη φτωχοποίηση ευρύτερων στρωμάτων εργαζομένων του ιδιωτικού τομέα. Οι δύο αυτοί θεσμοί, όπως και η τηλε-εργασία, σε συνδυασμό με την επιτάχυνση της ψηφιοποίησης του κράτους, θα οδηγήσουν το επόμενο έτος σε απώλεια μονίμων θέσεων εργασίας που σε βάθος τετραετίας, εάν γενικευθούν, μπορεί να φτάσουν και τις 500.000.\nΗ πραγματική ανεργία, εξάλλου, θα ανέλθει και θα παραμείνει για μεγάλο χρονικό διάστημα πάνω από το 20%. Έτσι, η έκρηξη των ευέλικτων μορφών απασχόλησης και το «πάγωμα» για πολλά χρόνια της διαδικασίας αύξησης του κατώτατου μισθού, θα οδηγήσουν σε περαιτέρω φτωχοποίηση ευρύτερων στρωμάτων εργαζομένων («working poors»).\nΥψηλή ανεργία και ταυτόχρονη «προλεταριοποίηση» εργαζομένων (όχι μόνο του ιδιωτικού τομέα) θα γίνουν μόνιμα χαρακτηριστικά τής αγοράς εργασίας καθ’όλη τη διάρκεια της προσεχούς δεκαετίας.\nΥψηλοί μισθοί και επιστροφή των εγκεφάλων δεν πρόκειται να υπάρξει αφού τα κύρια παραγωγικά μέσα τής χώρας και οι μεγάλες κοινωνικές επιχειρήσεις -προϊούσης της μνημονιακής «κανονικότητας»- αποξενώνονται από τη διαχείριση των ελληνικών κυβερνήσεων, κατά τον λεπτομερή κατάλογο των Μνημονίων, κυρίως του γ’ γενικευμένου και ανακεφαλαιωτικού (ν. 4336/2015).\n• Ο υπουργός Εργασίας εξήγγειλε «εργασιακό lockdown» (υποχρεωτική τηλεργασία για το 40% του προσωπικού). Τελικά είναι ένα καλό, ευέλικτο μέτρο ή πρόκειται για ένα σκληρό μέτρο και γιατί;\nΗ διάταξη, όπως ψηφίστηκε, για να ισχύσει δοκιμαστικά για 15 ημέρες, δεν περιλαμβάνει δύσκολα (επικίνδυνα) σημεία. Είναι όμως «πρόβα τζενεράλε» για το ολοκληρωμένο θεσμικό πλαίσιο που θα πάει στη Βουλή περί τα μέσα Οκτωβρίου, όπως εξήγγειλε η κυβέρνηση.\nΕίναι πάντως μια παγκόσμια πραγματικότητα ότι αρκετές κυβερνήσεις (υπό την πίεση επιχειρηματικών και εργοδοτικών οργανώσεων που διαθέτουν ισχυρά, νεοφιλελεύθερης επίνευσης, Ινστιτούτα και δεξαμενές σκέψης) θα μπουν στον πειρασμό να ακυρώσουν όσα δικαιώματα των εργαζομένων και των Συνδικαλιστικών Οργανώσεων απέμειναν. Κι αυτό ανεξαρτήτως των εγγυήσεων που έχουν τεθεί στα οικεία Συντάγματα κατά την περίοδο τής λεγόμενης «μακράς σοσιαλδημοκρατικής συναίνεσης».\nΕξάλλου, η Δημοκρατία τείνει να γίνει μια τυπική, τηλεματική, διεκπεραιωτική υπόθεση μακράν των αγώνων, των αντιπαραθέσεων, του ζωντανού λόγου και αντίλογου, της μαγικής και γενεσιουργού τού ανθρώπινου πολιτισμού «θεατρικής» διαδικασίας τής συνέλευσης. Γιατί δεν πρέπει να λησμονούμε ότι ο διάλογος και οι ερωταποκρίσεις τού κλασικού θεάτρου διεύρυναν και κατοχύρωσαν τη Δημοκρατία στην άμεση μορφή της ως τρόπο ζωής και βίωσης των ανθρωπίνων σχέσεων.\nΈτσι, το Εργατικό Δίκαιο ξαναγράφεται ως «Δίκαιο της Καραντίνας του κορωνοϊού». Και στη σημερινή ελληνική κυβέρνηση, όπως άλλωστε και στην προηγούμενη, υπάρχουν σοβαροί θύλακες που, με μια ευδιάκριτη δόση ρεβανσισμού, θα θελήσουν να συνεχίσουν την ακύρωση των εργασιακών, συνδικαλιστικών και ασφαλιστικών δικαιωμάτων, πολιτικοί που κατοχύρωσαν με την παραπλανητική λέξη «μεταρρυθμίσεις» τα Μνημόνια.\nΗ κοινωνία, φοβισμένη, απογοητευμένη, καταχρεωμένη και παραιτημένη, δεν φαίνεται ότι μπορεί να αντιδράσει, πολύ δε περισσότερο το παρηκμασμένο και αδύναμο Συνδικαλιστικό Κίνημα.\nΕξάλλου, όλα τα κόμματα εξουσίας έχουν κυβερνήσει ή συγκυβερνήσει με την αδιαμαρτύρητη υιοθέτηση των μνημονιακών διατάξεων, όπως ακριβώς τις υπαγόρευαν οι δανειστές, που ακόμη εποπτεύουν σκληρά τη …συμμόρφωσή μας στους μακροχρόνιους θεσμούς τής μνημονιακής νομοθεσίας.\n• Τι γίνεται με την υπόθεση των αναδρομικών των συνταξιούχων; Μπορείτε να μας δώσετε λεπτομέρειες;\nΗ κυβέρνηση επιμένει να εφαρμόζει μερικώς την υπ’αριθ. 1439/2020 απόφαση της Ολομέλειας του Συμβουλίου Επικρατείας που επιδίκασε την καταβολή μόνον έντεκα (11) μηνών σε όλους τους συνταξιούχους. Μάλιστα, ψήφισε και σχετικό νόμο (άρθρο 114 του ν. 4714/2020), με τον οποίο αρνήθηκε να συμπεριλάβει στα αναδρομικά του 11μηνου τα αναδρομικά στις επικουρικές συντάξεις, τα Δώρα αλλά και την Εισφορά Αλληλεγγύης Συνταξιούχων (ΕΑΣ) για όσους έγινε περικοπή από 3-14% και ξεπερνούσαν με το άθροισμα των συντάξεών τους τα 1.400 ευρώ μεικτά.\nΓ.Γ. Τουρισμού Κ. Λούλης: Το κράτος δεν είναι ασφαλιστική να αποζημιώνει εργαζόμενους και επιχειρήσεις (βίντεο)\nΜε την ίδια διάταξη ο κ. Βρούτσης ευνόησε μόνον όσους είχαν ασκήσει αγωγή ή θα προλάβουν να ασκήσουν μέχρι την καταβολή των «ψαλιδισμένων» αναδρομικών του 11μηνου. Δυστυχώς δεν έδωσε αυτή τη δυνατότητα σ’αυτούς που δεν θα προλάβουν να προσφύγουν μέχρι την καταβολή του 11μηνου, αλλά απαγορεύοντάς τους ταυτόχρονα την προσφυγή στα Δικαστήρια για τα υπόλοιπα ποσά.\nΕίναι προφανές ότι αυτό είναι αντισυνταγματικό αλλά και βεβαίως εκτός πολιτικής ηθικής αφού η ίδια η κυβέρνηση καλούσε τους συνταξιούχους να μην προσφύγουν στα Δικαστήρια, υποσχόμενη νομοθετική λύση.\n• Μιλήσατε πρόσφατα για έλλειμμα 180 εκατ. € στον ΟΑΕΔ το 2020!! Τι σημαίνει αυτό και τι συνέπειες μπορεί να έχει;\nΗ κυβέρνηση, εφαρμόζοντας τη νεοφιλελεύθερη αρχή που περιλαμβάνεται στο γ’ Μνημόνιο επί ΣΥΡΙΖΑΝΕΛ (ν. 4336/2015 σελ. 713) περί μείωσης των ασφαλιστικών εισφορών, βρήκε τον δρόμο «στρωμένο» για να μειώσει τις εισφορές ή το μη μισθολογικό κόστος της εργασίας. Σιωπά όμως ως προς την κάλυψη του ελλείμματος που θα προκύψει στον ΕΦΚΑ από αυτές τις μειώσεις, καίτοι οι δανειστές στην ίδια διάταξη επιτάσσουν την αναπλήρωση των ποσών.\nΕξάλλου ο ΟΑΕΔ από τη μείωση των εισφορών θα χάσει σημαντικά ποσά με συνέπεια να γίνεται επισφαλής η πληρωμή των επιδομάτων ανεργίας, αλλά και των επιδομάτων των φτωχών και χαμηλόμισθων εργατοϋπαλλήλων όπως είναι τα γλίσχρα οικογενειακά επιδόματα, τα συμβολικά επιδόματα στράτευσης, κύησης, λοχείας κ.λπ., όλα δηλαδή τα επιδόματα που δεν μπορούν να λάβουν από τους εργοδότες ή δεν καλύπτονται από τις αντίστοιχες ΣΣΕ.\nΈτσι ο ΟΑΕΔ, όπως αποκάλυψε η Ομοσπονδία των υπαλλήλων του, μόνο για το 2020 έχει έλλειμμα 180 εκατ. ευρώ από τη μείωση κατά 0,9% των εισφορών. Αν ισχύσει η επιπλέον μείωση των εισφορών κατά 3%, όπως εξήγγειλε ο πρωθυπουργός στη ΔΕΘ, τότε το συνδυασμένο έλλειμμα ΕΦΚΑ-ΟΑΕΔ, μόνο από τη μείωση κατά 3,9% για την περίοδο 2020-2021, θα ανέλθει σε 1,2 δις ευρώ.\nΠροφανώς η κυβέρνηση οφείλει να καλύψει αυτό το έλλειμμα, αν δεν επιθυμεί να διακινδυνεύσει την πληρωμή των επιδομάτων του ΟΑΕΔ, των φτωχότερων δηλαδή οικογενειών!\nΜια…γεύση του πώς θα λειτουργούν τα εστιατόρια μετά την πανδημία


ΨΗΦΙΣΜΑ ΣΤΗΡΙΞΗΣ ΣΤΟΝ ΔΗΜΑΡΧΟ ΠΑΤΡΑΣ Κ. ΠΕΛΕΤΙΔΗ | ΛΑΪΚΗ ΣΥΣΠΕΙΡΩΣΗ ΖΩΓΡΑΦΟΥ\nΨΗΦΙΣΜΑ ΣΤΗΡΙΞΗΣ ΣΤΟΝ ΔΗΜΑΡΧΟ ΠΑΤΡΑΣ Κ. ΠΕΛΕΤΙΔΗ\nΣτην χθεσινή του συνεδρίαση το Δημοτικό Συμβούλιο του Δήμου Ζωγράφου υιοθέτησε ομόφωνα, ψήφισμα της Λαϊκής Συσπείρωσης Ζωγράφου, εκφράζοντας τη στήριξη του στον Δήμαρχο Πάτρας Κώστα Πελέτίδη για την συνεχιζόμενη δίωξη του.\nTo Δημοτικό Συμβούλιο του Δήμου Ζωγράφου καταδικάζει τη συνεχιζόμενη δίωξη του κομμουνιστή Δημάρχου της Πάτρας, επειδή δε διευκόλυνε την εγκληματική ναζιστική οργάνωση της Χρυσής Αυγής να προπαγανδίσει τις φασιστικές της αντιλήψεις δίνοντας της χώρο μπροστά στις Βουλευτικές εκλογές το 2015, καθώς και γιατί αρνήθηκε να παραδώσει στους χρυσαυγίτες στοιχεία με τα πόσα παιδιά μεταναστών φιλοξενούνται στους παιδικούς σταθμού του δήμου.\nΟ Δήμαρχος Πάτρας στέλνεται σε δίκη Από το Σώμα Επιθεωρητών- Ελεγκτών Δημόσιας Διοίκησης, με την κατηγορία της παράβασης καθήκοντος τον ερχόμενο Φλεβάρη. Γι’ αυτούς φαίνεται θεωρείται παράβαση καθήκοντος το να μην αφήνεις το φασιστικό και ρατσιστικό δηλητήριο της Χρυσής Αυγής να εμποτίζει το λαό και κυρίως τη νεολαία της χώρας μας, να αποκαλύπτεις τον πραγματικό της ρόλο ως απόγονοι των ναζί, να αναδεικνύεις την εγκληματική της δράση απέναντι σε μετανάστες και ανθρώπους του λαϊκού κινήματος.\nΗ απόφασή αυτή του σώματος Επιθεωρητών-Ελεγκτών Δημόσιας Διοίκησης προκαλεί, ιδιαίτερα τώρα, που συμπληρώνονται τρία χρόνια από τη δολοφονία του Παύλου Φύσσα από τους χρυσαυγίτες.\nΤο Δημοτικό Συμβούλιο Ζωγράφου εκφράζει την αποφασιστικότητά του να μην επιτρέψει σε κανέναν να κατηγορεί δημάρχους επειδή δε βάζουν πλάτη στα φασιστοειδή της Χρυσής Αυγής και την εγκληματική της δράσης. Ο εγκληματικός της χαρακτήρας απορρέει από την ίδια τη ναζιστική θεωρία την οποία πιστεύει. Απορρέει από τη δολοφονική δράση των ταγμάτων εφόδου της εναντίον μεταναστών, αντιφασιστών, μελών του εργατικού κινήματος.\nΟ λαός του Ζωγράφου, όλος ο λαός της Ελλάδας έχει μνήμη. Οι θηριωδίες των ναζί μαζί με τους ντόπιους συνεργάτες τους, τα ολοκαυτώματα σε κάθε γωνιά της Ελλάδας, μας θυμίζουν την αντίσταση του λαού μας απέναντι στο τέρας του φασισμού, μας εμπνέουν για τους αγώνες του σήμερα.\nΟ Δήμαρχος Κώστας Πελετίδης έπραξε αυτό που κάθε αγωνιστική δημοτική αρχή οφείλει να πράξει: να μην παραχωρεί κανένα χώρο, κανένα περιθώριο να σπέρνουν το δηλητήριο του φασισμού οι εγκληματίες της Χρυσής Αυγής.\nΑυτοί που πρέπει να απολογηθούν δεν είναι ο δήμαρχος και το δημοτικό συμβούλιο της Πάτρας, αλλά τα φασιστοειδή της Χρυσής Αυγής και όσοι τη στηρίζουν και την ανέχονται μέσα και έξω από τη Βουλή. Ο λαός με τη δράση και τους αγώνες του, όπως έκανε και στο παρελθόν, θα τσακίσει και θα στείλει στο χρονοντούλαπο της ιστορίας το εγκληματικό, φασιστικό μόρφωμα της Χρυσής Αυγής.\nΖωγράφου, 26 Σεπτεμβρίου 2016\n← ΠΟΛΥΝΟΜΟΣΧΕΔΙΟ ΜΕ ΑΝΤΙΛΑΪΚΑ ΠΡΟΑΠΑΙΤΟΥΜΕΝΑ\nΕΚΔΗΛΩΣΗ ΓΙΑ ΤΟ ΕΑΜ ΣΤΟ ΣΚΟΠΕΥΤΗΡΙΟ ΤΗΣ ΚΑΙΣΑΡΙΑΝΗΣ →


Νέο τελεσίγραφο της Μαδρίτης προς Καταλονία: «Έως την Πέμπτη»! | Documento\nΔιαβάζετε: ΝΕΟ ΤΕΛΕΣΙΓΡΑΦΟ ΤΗΣ ΜΑΔΡΙΤΗΣ ΠΡΟΣ ΚΑΤΑΛΟΝΙΑ: «ΕΩΣ ΤΗΝ ΠΕΜΠΤΗ»!\nΘέλει σαφή απάντηση\nΝέο τελεσίγραφο της Μαδρίτης προς Καταλονία: «Έως την Πέμπτη»!\nΝέα προθεσμία έδωσε η Μαδρίτη στον αυτονομιστή πρόεδρο της Καταλονίας με σαφή ερωτήματα!\nΗ κυβέρνηση της Ισπανίας θα αναλάβει τον έλεγχο της Καταλονίας και την απευθείας διακυβέρνησή της αν ο καταλανός ηγέτης Κάρλες Πουιτζντεμόντ δεν εγκαταλείψει την προσπάθεια να αποσχίσει την περιοχή από την Ισπανία έως τις 11:00 ώρα Ελλάδας της Πέμπτης, δήλωσε σήμερα η αντιπρόεδρος της κυβέρνησης Σοράγια Σάενθ ντε Σανταμαρία, απαντώντας στην ουσία στην προθεσμία των δύο μηνών που ζήτησε ο πρόεδρος της Καταλονίας Κάρλες Πουτζντεμόντ.\nΗ Μαδρίτη είχε δώσει μια πρώτη διορία στον Πουιτζντεμόντ έως τις 11:00 σήμερα προκειμένου να αποσαφηνίσει τη θέση του για την ανεξαρτησία με ένα «Ναι» ή ένα «Όχι», όμως ο καταλανός ηγέτης δεν απάντησε απευθείας στην ερώτηση.\nΗ Μαδρίτη απαιτεί σαφή απάντηση\n«Είναι σαφές ότι ο κ. Πουιτζντεμόντ δεν απάντησε, δεν διαφώτισε σχετικά με αυτό που του ζητήθηκε», δήλωσε ο Αλφόνσο Ντάστις. «Θεωρώ ότι δεν αποτελεί απάντηση στην προειδοποίηση» της ισπανικής κυβέρνησης, επέμεινε.


Κωδικός προϊόντος: 1022016\nΠροστασία EMI/RFI 70dB: Προστασία απο παρεμβολές. Ελαχιστοποίηση παραμόρφωσης του σήματος. Προστασία απο απώλεια δεδομένων. Προστασία 1300 Joules: Τα Joules προσδιορίζουν την συνολική ενέργεια απο την αρχή ως το τέλος της υπέρτασης. Ο υψηλός δείκτης προστασίας του πολύπριζου εξασφαλίζει την ασφάλεια του οπτικοακουστικού σας εξοπλισμού όπως και οποιασήποτε άλλης συνδεδεμένης συσκευής. Προστασία 45000 Amperes: Τα Amperes προσδιορίζουν το μέγιστο ρεύμα τη στιγμή της υπέρτασης. Ο υψηλός δείκτης προστασίας του πολύπριζου εξασφαλίζει την ασφάλεια του οπτικοακουστικού σας εξοπλισμού όπως και οποιασδήποτε άλλης συνδεδεμένης συσκευής. 4 Θέσεων: Με θέσεις για έως και 4 συσκευές, μπορείτε να προστατέψετε ένα μικρό σύστημα Home Cinema ή άλλο σύνολο από ευαίσθητες συσκευές που λειτουργούν στον ίδιο χώρο. Ενδεικτικό LED Γείωσης: Πέρα από τα συστήματα προστασίας που ενσωματώνονται σε κάθε πολύπριζο, είναι εξίσου σημαντικό οι συσκευές σας να έχουν συνδεθεί σωστά στη γείωση. Η ένδειξη σωστής γείωσης σε κάθε πολύπριζο, κάνει τη διαδικασία σύνδεσης πολύ εύκολη. Βαρίστορ Ταχείας Απόκρισης. Μονωτικό Υλικό PE. Ενσωματωμένα Φίλτρα. 100% Διπλή Προστασία για πλήρη προστασία και στις δυο γραμμές (line, neutral), Προστασία Για Τα Παιδιά, Διακόπτης Επαναφοράς.


Έφτασε πια η στιγμή που είτε ως απόδραση ενός Σαββατοκύριακου, είτε ως εκδρομή ή ακόμα και διακοπές, θα πάμε στην παραλία με τα παιδάκια μας. Ένα από τα πιο χρήσιμα πράγματα που μπορούμε να τους εξασφαλίσουμε είναι παπουτσάκια παραλίας, τα οποία συμβάλλουν στο να πατούν με ασφάλεια στην άμμο, να αποφεύγουν μικροτραυματισμούς και να μπορούν να περπατήσουν με άνεση ακόμα και σε παραλίες με χαλίκι ή πέτρα. Σας προτείνω δυο που έχω δοκιμάσει ειδικά τα πρώτα τα θεωρώ θαυματουργά. Τα ανακάλυψα πέρυσι και δεν τα αλλάζω με τίποτα, γιατί ήταν τόσο άνετα σαν να φοράει η κόρη μου παντόφλες, που ακόμα και στις βόλτες δεν ήθελε να τα αποχωριστεί. Και αυτό είναι το δυνατό τους σημείο πως δεν φοριούνται μόνο στη θάλασσα.\nΜπορούν να πλυθούν\nΔεν ιδρώνει το ποδαράκι... Ιδανικό και για τη θάλασσα και για τη βόλτα!\nΚαι μιλώ για τα Native από τον Καναδά, που συνδυάζουν την καινοτομία και την πρωτοτυπία και ένα υλικό τόσο προηγμένο ιδανικό για το πόδι και την ασφάλεια των παιδιών.\nΕπίσης τα γνωστά σε όλους Crocs κατασκευασμένα από καουτσούκ, για ελαφρύ βάδισμα. Είναι άνετα και από τα πλέον κατάλληλα για την παραλία!\nNative Παπούτσια παιδικά Jefferson Glow (44,95 €) [Περισσότερα]\nNative Παπούτσια παιδικά Cruz (49,95 €) [Περισσότερα]\nNative Παπούτσια παιδικά Jefferson (39,95 €) [Περισσότερα]\nNative Παπούτσια παιδικά Venice Stripe (54,95 €) [Περισσότερα]\nNative Παπούτσια παιδικά (22,50 €) [Περισσότερα]\nNative Παπούτσια παιδικά (39,00 €) [Περισσότερα]\nCrocs Littles (15,00 €) [Περισσότερα]\nΠαιδικά Σανδάλια Crocband Sandal Kids (25,49 €) [Περισσότερα]\nΠαιδικά Πέδιλα Crocband II Finding Dory Sandal (32,29 €) [Περισσότερα]\nΠαιδικά Σανδάλια Crocband Clog K (29,74 €) [Περισσότερα]


ΠΡΟΓΝΩΣΤΙΚΑ ΣΤΟΙΧΗΜΑΤΟΣ ΠΑΡΑΣΚΕΗ 12-04-2013 ~ ΠΡΑΚΤΟΡΕΙΟ ΟΠΑΠ -ΣΕΠΠΠ ΓΕΩΡΓΙΟΥ\nΠΡΟΓΝΩΣΤΙΚΑ ΣΤΟΙΧΗΜΑΤΟΣ ΠΑΡΑΣΚΕΗ 12-04-2013\n4/12/2013 03:24:00 μ.μ. ΠΡΑΚΤΟΡΕΙΟ ΟΠΑΠ - ΣΕΠΠΠ ΓΕΩΡΓΙΟΥ No comments\n101.... ΙΝΓΚΛΟΣΤΑΝΤ - ΧΕΡΤΑ ....Χ2\n102.... ΟΥΝΙΟΝ Β. - ΝΤΙΝΑΜΟ ΔΡΕ. ....G-G\n103.... ΣΑΝΤΧΑΟΥΖΕΝ - ΜΠΡΑΟΥΝΣΒΑΪΚ ....2 ή ΟΒΕΡ\n104.... ΣΙΛΚΕΜΠΟΡΓΚ - ΑΑΡΧΟΥΣ ....ΟΒΕΡ\n105.... ΡΟΖΕΝΜΠΟΡΓ - ΣΤΑΡΤ ....ΟΒΕΡ\n106.... ΜΠΡΟΜΑΠΟΪΚΑΡΝΑ - ΝΟΡΚΕΠΙΝΓΚ ....ΟΒΕΡ\n100.... ΝΤΙΝΑΜΟ ΜΟΣΧΑΣ - ΤΣΣΚΑ ΜΟΣΧΑΣ ....Χ2 ΑΠΟΔΟΣΗ 7,56\n107.... ΣΙΒΑΣΠΟΡ - ΓΚΕΝΤΣΕΡΜΠΙΛΙΓΚΙ ....G-G ΤΑΜΕΙΟ !!!\n108.... ΤΡΑΜΠΖΟΝΣΠΟΡ - ΟΡΝΤΟΥΣΠΟΡ ....1\n110.... ΚΑΕΝ - ΛΑΝΣ ....1\n111.... ΚΛΕΡΜΟΝ - ΧΑΒΡΗ ....G-G\n112.... ΛΑΒΑΛ - ΑΡΛ ....1Χ\n114.... ΝΙΜ - ΝΤΙΖΟΝ ....G-G\n115.... ΝΙΟΡ - ΑΝΖΕ ....2\n117.... ΤΟΥΡ - ΓΚΙΝΓΚΑΜΠ ....ΟΒΕΡ\n122.... ΖΟΥΛΤΕ Β. - ΣΤΑΝΤΑΡ Λ. ....ΟΒΕΡ\n123.... ΒΑΛΕΝΣΙΕΝ - ΣΕΝΤ ΕΤΙΕΝ ....G-G\n124.... ΦΡΑΪΜΠΟΥΡΓΚ - ΑΝΝΟΒΕΡΟ ....G-G\n125.... ΛΕΣΤΕΡ - ΜΠΕΡΜΙΓΧΑΜ ....G-G ΑΠΟΔΟΣΗ 11,60\n126.... ΑΚΡΙΝΓΚΤΟΝ - ΜΟΡΚΑΜ ....1 ΤΑΜΕΙΟ !!!\n127.... ΛΟΥΤΟΝ - ΓΚΡΙΣΜΠΙ ....1Χ\n136.... Σ. ΛΑΓΚΟΥΝΑ - ΤΟΛΟΥΚΑ ....ΟΒΕΡ\n137.... ΜΟΝΑΡΚΑΣ - ΚΕΡΕΤΑΡΟ ....1 ΑΠΟΔΟΣΗ 5,00\n138.... ΒΕΝΤΦΟΡΕΤ - ΚΑΣΙΒΑ ....ΟΒΕΡ ΤΑΜΕΙΟ !!!\n139.... ΓΙΟΚΟΧΑΜΑ Μ. - ΚΑΒΑΣΑΚΙ ....1Χ ή ΟΒΕΡ\n140.... ΝΑΓΚΟΓΙΑ - ΝΙΓΚΑΤΑ ....1 ΑΠΟΔΟΣΗ 8,85\n141.... ΣΕΝΤΑΪ - ΤΟΚΥΟ ....1 ή ΟΒΕΡ ΤΑΜΕΙΟ !!!\nΣΩΣΤΑ 21- ΠΟΣΟΣΤΟ 70%\nΛΑΘΟΣ 9- ΠΟΣΟΣΤΟ 30%


Πιπερόριζα (τζίντζερ): Πώς να την καλλιεργήσετε και εκπληκτικοί τρόποι χρήσης της - Εναλλακτική Δράση\nΔιάβασέ το!, Τζίντζερ - Πιπερόριζα, Υγιεινές Συνταγές, Φτιάξτο μόνος σου\nΤο τζίντζερ (Zingiber officinale) αποτελεί ένα εκπληκτικό μπαχαρικό με μια πληθώρα θεραπευτικών οφελών κυρίως λόγω των αντιοξειδωτικών και αντιφλεγμονωδών ιδιοτήτων του. Το φυτό μπορεί\nΤο τζίντζερ (Zingiber officinale) αποτελεί ένα εκπληκτικό μπαχαρικό με μια πληθώρα θεραπευτικών οφελών κυρίως λόγω των αντιοξειδωτικών και αντιφλεγμονωδών ιδιοτήτων του. Το φυτό μπορεί να φτάσει μέχρι και το 1 μέτρο ύψος και να βγάλει 2 -5 τζίντζερ. Από τις αρχαιότερες φαρμακευτικές τροφές, η πιπερόριζα προέρχεται από την Νοτιανατολική Ασία.\nΉταν μέρος των Κινέζικων και Ινδικών θεραπευτικών πρακτικών για πολλούς αιώνες. Δεν υπάρχει αμφιβολία ότι η πιπερόριζα διαθέτει σπουδαία μαγειρική και φαρμακευτική αξία. Ορισμένες από τις κυριότερες χρήσεις της είναι:\n– Μείωση του μυϊκού πόνου και της δυσκαμψίας\n– Καταπολέμηση της ναυτίας\n– Μείωση των φλεγμονών και κατά συνέπεια μείωση της αρθραλγίας σε περιπτώσεις οστεοπόρωσης\n– Μείωση του σακχάρου στο αίμα (αντι – διαβητικές ιδιότητες)\n– Καταπολέμηση μολύνσεων και βακτηρίων (ειδικά εκείνα που προκαλούν ουλίτιδα και περιοδοντίτιδα)\nΠώς να καλλιεργήσετε φρέσκο τζίντζερ\nΑν και η πιπερόριζα προέρχεται από τροπικές περιοχές, μπορείτε εύκολα να την καλλιεργήσετε στο σπίτι υπό συγκεκριμένες συνθήκες. Είναι καλύτερα να την καλλιεργήσετε σε γλάστρα, ώστε να μπορέσετε να την προστατέψετε κατά τους χειμερινούς μήνες.\nΕπιλέγοντας τη ρίζα\nΥπάρχουν πολλά σημεία, στα οποία μπορείτε να βρείτε βιολογική ρίζα τζίντζερ για καλλιέργεια. Μπορείτε επίσης να προμηθευτείτε ρίζα από την αγορά. Η ρίζα της αγοράς θα βλαστήσει, αφού δεν έχει τα ίδια χημικά, που βάζουν στις πατάτες για να μη βλασταίνουν. Αναζητήστε μία ρίζα μεγάλη και σωστά ενυδατωμένη. Αν φαίνεται ζαρωμένη, μην τη χρησιμοποιήσετε.\nΠροετοιμάζοντας τη ρίζα\nΤοποθετήστε τη ρίζα στον πάγκο της κουζίνας μέχρι να παρατηρήσετε ότι οι άκρες της αρχίζουν να μεγαλώνουν. Χρειάζεται γενικά δύο εβδομάδες για να συμβεί αυτό. Η ρίζα θα αρχίσει να ζαρώνει, αλλά μην ανησυχείτε γι’ αυτό, δεν χρειάζεται να του βάλετε νερό. Μόλις η ρίζα βλαστήσει, κόψτε τη σε κομμάτια. Είναι περίπου ο ίδιος τρόπος με τον οποίο ετοιμάζετε να φυτέψετε πατάτες. Αφήστε το κάθε κομμάτι να «επουλωθεί» για λίγες ώρες πριν το φυτέψετε.\nΦυτεύοντας το τζίντζερ\nΤο τζίντζερ είναι ένα φυτό που δεν απαιτεί πολύ φροντίδα και είναι το ίδιο ευχαριστημένο σε εσωτερικό χώρο, όσο και σε εξωτερικό, αρκεί να βλέπει ήλιο τη μισή μέρα και να έχει αρκετή υγρασία.\n– Επιλέξτε μία ρίζα με αρκετούς βλαστούς.\n– Τοποθετήστε τη ρίζα σε ένα μπολ με ζεστό νερό για ένα ολόκληρο βράδυ.\n– Γεμίστε μια πλατιά και βαθιά γλάστρα με χαλαρό χώμα (όχι πυκνό).\n– Τοποθετήστε τη ρίζα στο χώμα με τη μία φύτρα να είναι προς τα πάνω. Καλύψτε με χώμα και νερό.\n– Τοποθετήστε τη γλάστρα σας σε ένα σημείο, όπου θα μείνει ζεστή και ένα μέρος της θα λούζεται από ήλιο.\n– Ψεκάστε το χώμα, ώστε να παραμείνει υγρό.\n– Καθώς το τζίντζερ αγαπά την υγρασία, μπορείτε να δημιουργήσετε ιδανικές συνθήκες, φτιάχνοντας μια πλαστική τέντα, που να καλύπτει το φυτό, μέχρι να αρχίσει να βλασταίνει.\n– Να έχετε υπομονή – το τζίντζερ αναπτύσσεται αργά. Μετά από λίγες εβδομάδες, θα αρχίσετε να παρατηρείτε τον πρώτο βλαστό.\n– Απομακρύνετε την τέντα και ποτίστε τακτικά το φυτό, διατηρώντας το ζεστό.\n– Μαζέψτε μικρά κομμάτια πιπερόριζας 3 – 4 μήνες αφού ξεκινήσετε την καλλιέργεια. Απλά μετακινήστε λίγο από το χώμα και βρείτε το ρίζωμα κάτω από την επιφάνεια. Χρησιμοποιήστε ένα καθαρό και κοφτερό μαχαίρι, κόψτε ένα κομμάτι και αντικαταστήστε το χώμα για να συνεχίσετε την καλλιέργεια.\nΤρόποι χρήσης του τζίντζερ και Συνταγές\nΤζίντζερ με λεμόνι για το κρυολόγημα\n– Ένα μικρό κομμάτι πιπερόριζας, τριμμένο\n– 2 λεμόνια κομμένα σε ψιλές φέτες\n– Προσθέστε την τριμμένη πιπερόριζα και τα λεμόνια σε ένα γυάλινο βάζο\n– Βράστε νερό και προσθέστε το μέλι\n– Ρίξτε το μείγμα του μελιού στο βάζο με τα λεμόνια και το τζίντζερ\n– Αποθηκεύστε το στο ψυγείο.\nΚαταπραϋντικό ρόφημα πιπερόριζας\n– ¾ κουταλάκι του γλυκού κομμένη φρέσκια πιπερόριζα\n– Σιγοβράστε την πιπερόριζα και το νερό σε ένα κλειστό κατσαρολάκι για πέντε λεπτά.\n– Στραγγίστε και προσθέστε μέλι.\nΚρέμα τζίντζερ για την αρθρίτιδα\n– 20 σταγόνες αιθέριο έλαιο λιβάνι\n– 10 σταγόνες αιθέριο έλαιο πιπερόριζα\n– 30 σταγόνες αιθέριο έλαιο μύρου\n– 110 γραμμάρια βιολογικό λάδι καρύδας\nΑνακατέψτε όλα τα συστατικά και αποθηκεύστε τα σε ένα αεροστεγές μπολ. Αλείψτε κάθε φορά που νιώθετε πόνο ή πριν την έντονη άσκηση.


Είναι γεγονός! Ο δημιουργός του "Squid Game" επιβεβαίωσε... μια δεύτερη σεζόν\n10 ΝΟΕΜΒΡΙΟΥ 21 - 09:51\nΗ δεύτερη σεζόν της κορεάτικης επιτυχημένης σειράς “Squid Game” έρχεται και μάλιστα, η επιστροφή της… επιβεβαιώνεται και από τον ίδιο τον δημιουργό της, Hwang Dong-hyuk.\nΑν και υπήρχαν δισταγμοί στην αρχή εκ μέρους του, ο ίδιος άλλαξε γνώμη με την τεράστια αγάπη που δέχτηκε η σειρά, από όλο τον κόσμο.\nΣε εκδήλωση που παρευρέθηκε χθες το βράδυ, αποκάλυψε για πρώτη φορά on camera τα ευχάριστα νέα και ανέφερε πως ήδη έχει αρχίσει να σκέφτεται πως θα στήσει τον επόμενο κύκλο της σειράς.\n“Υπήρξε τόσο μεγάλη πίεση και τόσο ζήτηση και τόση αγάπη και για νέα σεζόν. Οπότε νιώθω σαν να μη μας αφήσατε άλλη επιλογή. Την έχω στο κεφάλι μου αυτόν τον καιρό και σχεδιάζω την όλη διαδικασία του σεναρίου. Νομίζω όμως πως είναι πολύ νωρίς για να πω πότε και πώς θα πραγματοποιηθεί η νέα σεζόν. Όμως σας υπόσχομαι το εξής: Ο Gi-hun θα επιστρέψει και θα κάνει κάτι καλό για τον κόσμο”\nΟ δημιουργός της σειράς, σε προηγούμενες συνεντεύξεις του στο hollywoodreporter.com, αποκάλυπτε και πιθανά σενάρια, τα οποία θα μπορούσαμε να δούμε σε έναν ενδεχόμενο δεύτερο κύκλο.\nΘυμίζουμε πως η season τελειώνει με τον πρωταγωνιστή Gi-hun να είναι στο αεροδρόμιο και τελικά να μην μπαίνει στο αεροπλάνο για να φύγει, αλλά να γυρνά πίσω με σκοπό του (μάλλον) να τους αποκαλύψει.\nΟ Hwang Dong-hyuk άφησε ανοιχτό το ενδεχόμενο, ο επόμενος κύκλος να μπορούσε να επικεντρωθεί στα άτομα που μας άφησαν… με ερωτηματικά.\nΌπως για παράδειγμα, στον αστυνομικό και στον αδερφό του, ο οποίος ήταν ο Front Man του “Παιχνιδιού του Καλαμαριού” και γνωρίσαμε στα τελευταία επεισόδια, αλλά και στους άνδρες με τα κόκκινα κοστούμια που στρατολογούσαν τους παίκτες.\n“Υπήρχαν και κάποιες ιστορίες στην σειρά που δεν έχουν προσδιοριστεί ακόμη. Για παράδειγμα η ιστορία με τον αστυνομικό και τον αδελφό του που ήταν ο Εκπρόσωπος. Οπότε αν καταλήξουμε να ξεκινήσω να γράφω μία δεύτερη season θα ήθελα να εξερευνήσω αυτή την ιστορία. Επίσης άλλο ένα παράδειγμα είναι οι άνδρες με τα κουστούμια, αυτοί που έβρισκαν και στρατολογούσαν τους παίκτες μέσω του παιχνιδιού ddakji όπου και ανάλογα με το αποτέλεσμα έδιναν και τις κάρτες. Βέβαια δεν ξέρω κάτι ακόμα, αλλά αν αποφασιστεί μία δεύτερη season, υπάρχουν ακόμα ιστορίες που μπορούν να ειπωθούν”\nΑυτά που αναφέρει ο δημιουργός Hwang Dong-hyuk είναι πράγματα που λίγο πολύ όλοι έχουμε σκεφτεί και θα θέλαμε να δούμε, όπως και την στρατολόγηση και την ιεραρχία των υπαλλήλων. Παρόλα αυτά, όλα όσα ανέφερε, μπορεί να μην ισχύουν στο πραγματικό σενάριο και να αλλάξει γνώμη για το πως πρόκειται να προσεγγίσει το “Squid Game” 2. Καθοριστικό ρόλο στη κρίση του απ’ ότι φαίνεται, παίζει και το τηλεοπτικό κοινό!\nΜετά τις δηλώσεις του Hwang Dong-hyuk, το Netflix πήρε θέση και θέλησε να απαντήσει και από την πλευρά του. Έτσι, εκπρόσωπος της διάσημης πλατφόρμας, δήλωσε σε εκπομπή του CNBC ότι μια δεύτερη σεζόν της εν λόγω σειράς, βρίσκεται σε συζητήσεις, αλλά δεν έχει επιβεβαιωθεί ακόμη και επίσημα.\nΜε τα 900 εκατομμύρια δολάρια όμως, που έφερε η σειρά στο Netflix, δεν νομίζω πως θα το συζητάνε για πολύ, μιας και ο δημιουργός έχει δώσει το πράσινο φως!\nΠΕΡΙΣΣΟΤΕΡΑ ΓΙΑ SQUID GAME, ΔΕΥΤΕΡΗ ΣΕΖΟΝ, ΔΗΜΙΟΥΡΓΟΣ, ΕΠΙΒΕΒΑΙΩΣΗ


ΑΡΓΕΝΤΙΝΗ-ΧΙΛΗ: Επιθέσεις σε τράπεζες και αστυνομικό τμήμα | Anarchy press gr\nΑΡΓΕΝΤΙΝΗ-ΧΙΛΗ: Επιθέσεις σε τράπεζες και αστυνομικό τμήμα\nΕκρηκτικός μηχανισμός εξερράγη τη Δευτέρα σε τράπεζα στο Μπουένος Άιρες προκαλώντας υλικές ζημιές.\nΗ έκρηξη έγινε σε μηχάνημα αυτόματης ανάληψης της Banco Frances. Έσπασαν παράθυρα και καταστράφηκε η είσοδος του υποκαταστήματος.\nΔύο βόμβες κρότου εξερράγησαν τα ξημερώματα της ίδιας μέρας και στη Χιλή.\nΜια βόμβα εξερράγη σε τράπεζα Banco Santander στο Σαντιάγκο, προκαλώντας φθορές.\nΛίγα λεπτά αργότερα, έγινε έκρηξη σε αστυνομικό τμήμα στο Σαντιάγκο, και συγκεκριμένα στο Τμήμα Πληροφορικής των Καραμπινιέρων, στην οδό Vivaceta 647. Το «Κομάντο Vengativo 8 Δεκέμβρη» ανέλαβε την ευθύνη για την επίθεση.\nΣτην ανάληψη ευθύνης που δημοσιεύτηκε στο διαδίκτυο εκφράζεται η αλληλεγγύη στους κρατούμενους για την «υπόθεση των βομβών» από τις 14/8. Αναφέρεται επίσης ότι η επίθεση έγινε ως αντίποινα για το θάνατο δεκάδων κρατούμενων στις φυλακές Σαν Μιγκέλ.\nBy anarchypress, on 22 Δεκεμβρίου 2010 at 09:16, under Ειδήσεις. Ετικέτες: τράπεζα, Αργεντινή, Μπουένος Άιρες, Σαντιάγκο, Χιλή, ανάληψη ευθύνης, βόμβα, βόμβα κρότου.\tΧωρίς σχόλια\n« 34 ΑΤΟΜΑ ΑΠΕΔΡΑΣΑΝ ΑΠΟ ΦΥΛΑΚΕΣ ΤΗΣ ΒΕΝΕΖΟΥΕΛΑΣ\nΕΛΕΥΘΕΡΟΙ ΟΙ ΔΥΟ ΝΕΑΡΟΙ ΣΥΛΛΗΦΘΕΝΤΕΣ ΣΤΗΝ ΚΕΡΑΤΕΑ »


Το Μετρό στο Γαλάτσι | Eleni Avlonitou\nHome » Άρθρα » Το Μετρό στο Γαλάτσι\nΑρθρο της Ελένης Αυλωνίτου στην Εφημερίδα “ΓΡΑΜΜΗ Γαλατσίου“, Ιούλιος 2017\nΟπως όλοι οι παλιοί Γαλατσιώτες, μεγάλωσα σε μιά πόλη που λειτουργούσε σαν παρακλάδι της Πατησίων. Δεν ήμασταν μακρυά από το κέντρο της Αθήνας, αλλά μας χώριζαν ανηφοριές… Υπήρχε πάντα μιά συγκοινωνιακή απομόνωση από την Αθήνα που την υπαγόρευε η γεωγραφία, τόσο που το 1954 το κράτος, αδυνατώντας να λύσει το πρόβλημα, αποφάσισε να πάρει το Γαλάτσι από τον δήμο Αθηναίων και να το κάνει ξεχωριστή κοινότητα και μετά ξεχωριστό δήμο. Με τα χρόνια ανοίχτηκαν διάφοροι δρόμοι που μας έφεραν δίπλα το μακρυνό Μαρούσι και την Αγία Παρασκευή, όχι όμως και το κέντρο της Αθήνας.\nΏσπου το 2006 μάθαμε ξαφνικά ότι σχεδιάζεται καινούργια γραμμή του Μετρό που θα πιάνει όλο το Γαλάτσι και θα το συνδέει απευθείας με το κέντρο της Αθήνας! Ηταν μόλις είχα γυρίσει στο Γαλάτσι και κατέβαινα υποψήφια δήμαρχος με τους «Πολίτες σε Δράση». Γράφαμε τότε γιά το μετρό στο πρόγραμμά μας:\n«Τα τρένα που θάρθουν…\nΤο συγκοινωνιακό πρόβλημα του Γαλατσίου δεν είναι αυτοτελές, αλλά αποτελεί κομμάτι του συνολικού συγκοινωνιακού προβλήματος του λεκανοπεδίου. Η εξάρτηση από το αυτοκίνητο αποδείχτηκε πιά προβληματική, ενώ θεωρούμε πως τη μόνη βιώσιμη μακροπρόθεσμα λύση στο συγκοινωνιακό την δίνει το μετρό. Ετσι θεωρούμε ότι η πρόσφατη εξαγγελία γιά την κατασκευή τρίτης γραμμής του μετρό, που θα φτάνει και στο Γαλάτσι, αποτελεί μιά κίνηση προς τη σωστή κατεύθυνση. Διαφαίνεται όμως ήδη ο κίνδυνος το μετρό να γίνει πρόφαση γιά την καταστροφή του Αλσους Βεϊκου, με τη δημιουργία αμαξοστασίου μέσα στο Αλσος. Βάζουμε τους εξής στόχους σε σχέση με το μετρό:\nΝα πιέσουμε όσο χρειάζεται γιά την κατασκευή της τρίτης γραμμής μετρό.\nΝα παρέμβουμε στη φάση του σχεδιασμού του μετρό γιά την χωροθέτησή του με τρόπο που να εξυπηρετεί το Γαλάτσι.\nΝα αποτρέψουμε με κάθε μέσο τη δημιουργία αμαξοστασίου του μετρό μέσα στο Αλσος Βεϊκου, που είναι υπερτοπικής σημασίας πνεύμονας πρασίνου στο κέντρο του λεκανοπεδίου.»\nΠετύχαμε τον πρώτο και τον τρίτο στόχο, παλεύουμε ακόμα τον δεύτερο. Στο μεταξύ η γραμμή ονομάστηκε επίσημα «Γραμμή 4». Οταν το 2014 μπήκα στη βουλή, ήταν επόμενο ότι η πρώτη κοινοβουλευτική ερώτηση που κατέθεσα στις 12/5/2014 αφορούσε τη γραμμή 4 του μετρό. Ρωτούσα τότε απλά πότε θα ξεκινήσει το έργο. Πήρα μιά απάντηση επιφυλακτικά αισιόδοξη. Λίγο αργότερα τον ίδιο χρόνο όμως άρχισαν τα παρατράγουδα και αφορούσαν την παράλειψη από τον σχεδιασμό του έργου του σταθμού της οδού Πάρνηθος. Κατέθεσα κοινοβουλευτική ερώτηση γιά το θέμα στις 25/11/2014 και πληροφορήθηκα ότι ο σταθμός είχε κοπεί γιατί «η μορφολογία του εδάφους στη περιοχή … θα οδηγούσε σε κατασκευή σταθμού σε βάθος 50 μέτρων». Δηλαδή το Υπουργείο έλεγε στους περίοικους της οδού Πάρνηθος αυτό που έλεγε σε όλο το Γαλάτσι εδώ και δεκαετίες, «εσάς δεν μπορούμε να σας καλύψουμε γιατί είσατε πολύ ψηλά»!\nΤην επόμενη χρονιά ήρθαμε στη κυβέρνηση και… δεν έγινε τίποτα με το μετρό μέσα στο ταραγμένο 2015. Στις 9 Μαρτίου 2016 ξαναρώτησα πότε θα ξεκινήσει η κατασκευή της γραμμής 4 και αυτή τη φορά η απάντηση ήταν αισιόδοξα αισιόδοξη, αφού είχε εξασφαλιστεί κάποια χρηματοδότηση γιά το έργο. Στις 6 Μαρτίου 2017 επανήλθα με κοινοβουλευτική ερώτηση γιά το θέμα του σταθμού της οδού Πάρνηθος. Η απάντηση ήταν επίσης πιό αισιόδοξη από το 2014, αφού μετά τα μορφολογικά της περιοχής υπήρχε η δέσμευση να επανεξεταστεί το θέμα με γνώμονα την εξυπηρέτηση των κατοίκων της περιοχής. Είχαν μεσολαβήσει και οι κινητοποιήσεις των κατοίκων της περιοχής, που ο κάθε Υπουργός πάντα τις μετράει. Είχα προτείνει τότε στους κατοίκους να εξασφαλίσουν ψηφίσματα από τους Δήμους Αθηναίων και Γαλατσίου που να στηρίζουν τη θέση τους γιά να ισχυροποιήσουν τη διεκδίκησή τους. Το έκαναν και βρήκαν στήριξη και από τους δύο Δήμους, πράγμα που μέτρησε. Οφείλω όμως να ομολογήσω ότι δεν θα είχαμε φθάσει στο επιδιωκόμενο αποτέλεσμα χωρίς την δυναμική, επίμονη και συστηματική κινητοποίηση των κατοίκων της περιοχής να διεκδικήσουν ένα δίκαιο αίτημα.\nΣτις 6 Ιουλίου φέτος ο Διευθύνων Σύμβουλος της Αττικό Μετρό κ. Θεόδωρος Παπαδόπουλος ενημέρωσε αυτοπροσώπως το Δημοτικό Συμβούλιο του Δήμου Γαλατσίου ότι θα υπάρξουν εξελίξεις στο θέμα σε λίγες βδομάδες, «όχι ότι ζητούν οι κάτοικοι, αλλά ότι μπορεί να γίνει». Περιμένουμε λοιπόν τώρα να δούμε την συμβιβαστική λύση ανάμεσα στη μορφολογία του εδάφους και τις ανάγκες των κατοίκων. Μιά λειτουργική λύση στο θέμα του σταθμού Πάρνηθος θα είναι μιά μεγάλη νίκη γιά την τοπική κοινωνία αλλά και δικαίωση γιά την εφημερίδα που διαβάζετε αυτή τη στιγμή, αφού η «ΓΡΑΜΜΗ» Γαλατσίου από την αρχή συμπαραστάθηκε στους κατοίκους και πρόβαλλε τον αγώνα τους, όταν άλλοι φορείς και μέσα τον θεωρούσαν χαμένη υπόθεση.\nΕίπε και άλλα ενδιαφέροντα στο Δημοτικό Συμβούλιο Γαλατσίου ο Διευθύνων Σύμβουλος της Αττικό Μετρό κ. Θεόδωρος Παπαδόπουλος, από τα οποία θα σταθώ σε δύο κρίσιμα ζητήματα που χαρακτηρίζουν τη γενική φιλοσοφία του έργου και που με βρίσκουν απόλυτα σύμφωνη. Ξεκαθάρισε ότι η Αττικό Μετρό δεν θα κατασκευάσει κανένα πάρκινγκ, υπόγειο ή υπέργειο σε κάνενα σταθμό, αφού το μετρό είναι έργο εξυπηρέτησης των πεζών και όχι των αυτοκινήτων. Πίσω από αυτή τη διατύπωση βρίσκεται η διαπίστωση ότι το πάρκινγκ της Κατεχάκη δεν βγάζει τα λεφτά του και δεν έχουμε λεφτά γιά πέταμα. Συμφωνώ με τη διαπίστωση πρακτικά και θεωρητικά. Δήλωσε ακόμα όταν ρωτήθηκε γιά σταθμό στο Δημοτικό Γυμναστήριο στη Βεΐκου ότι το μετρό δεν κάνει σταθμούς γιά να καλύπτει συγκεκριμένους προορισμούς, αλλά μόνο ευρύτερες περιοχές. Ξεφούσκωσε έτσι τις προσδοκίες όσων ήθελαν στο παρελθόν να τους πάμε ιδιωτικό σταθμό μετρό στο Παλαί γιά να «αξιοποιήσουν» με δημόσια δαπάνη έναν δημόσιο χώρο. Επεσήμανε πολύ σωστά ότι οι σημαντικοί προορισμοί μέσα στη πόλη πρέπει να συνδέονται με το μετρό με λεωφορειακές γραμμές, πράγμα εύκολο και απλό.\nΤέλος με την επικείμενη έλευση του μετρό στο Γαλάτσι μπαίνει στο τραπέζι και το ζήτημα της δημιουργίας κέντρου πόλης, με τη δημιουργία μιάς κεντρικής πλατείας. Οπως έχουν τα πράγματα, η μόνη εφικτή λύση είναι η απαλλοτρίωση από τον Δήμο Γαλατσίου όλου του τετραγώνου Αγίας Γλυκερίας – Ιπποκράτους – Λυσίου – Λεωφόρος Γαλατσίου. Ενα μέρος του τετραγώνου είναι ήδη δημοτικό, μένει να απαλλοτριωθεί άμεσα και το υπόλοιπο. Στο διάστημα της κατασκευής του μετρό, που θα κρατήσει 8 χρόνια, μπορεί μέρος του χώρου να χρησιμοποιηθεί ως εργοτάξιο. Μετά γίνεται μιά κεντρική πλατεία 10 στρεμμάτων που θα διαθέτει και σταθμό μετρό. Μέρος των χρημάτων που χρειάζεται γιά την απαλλοτρίωση υπάρχει ήδη στο αποθεματικό του δήμου. Γιά τα υπόλοιπα μπορεί να υπάρξει συνδυασμός δανειοδότησης από το Ταμείο Παρακαταθηκών και Δανείων και χρηματοδότησης από την Περιφέρεια. Να λοιπόν ο κ. Δήμαρχος έχει στάδιον δόξης λαμπρόν, την ευκαιρία να φτιάξει στο Γαλάτσι αυτό που πάντα μας έλειπε, την κεντρική πλατεία της πόλης. Γιατί το μετρό δεν έρχεται μόνο του, φέρνει και δώρα σε όσους έχουν το μυαλό να τα αξιοποιήσουν. Προσοχή όμως, πρέπει να βιαστούμε, να μην χάσουμε το τρένο!


Οι κίνδυνοι του τρίτου κύματος της πανδημίας στην Ευρωζώνη | Η ΚΑΘΗΜΕΡΙΝΗ\n23 Φεβρουαρίου, 2021 23.02.2021 • 11:23\nYπάρχει ένα σύνθημα στον τοίχο το οποίο λέει ότι ακριβώς ένα χρόνο μετά το ξέσπασμα της πανδημίας του κορωνοϊού, που έπληξε δραστικά την Ευρώπη, μεγάλο τμήμα της μπορεί να οδεύει σε τρίτο κύμα κρουσμάτων. Ο μερικός εγκλεισμός, που εφαρμόστηκε περισσότερο ή λιγότερο από τον Νοέμβριο, αρκούσε για να ανακόψει το δεύτερο κύμα του ιού, αλλά δεν απέτρεψε την ταχεία αύξηση των κρουσμάτων εξαιτίας των πιο μεταδοτικών μεταλλάξεων. Την περασμένη εβδομάδα, η βρετανική μετάλλαξη αντιστοιχούσε στο 22% των νέων λοιμώξεων στη Γερμανία και στο 36% στη Γαλλία.\nΠολλές χώρες αναφέρουν τώρα αυξανόμενο φορτίο μετά τη φθίνουσα πορεία στις 18 Φεβρουαρίου. Ενδεχομένως, οι απαγορεύσεις κυκλοφορίας να επεκταθούν σε πολλά κράτη και μάλλον να ενισχυθούν σε ορισμένα άλλα. Πόσο άσχημα θα έπληττε η εξέλιξη αυτή την οικονομία της Ευρωζώνης;\nΚατά κανόνα, οι τρέχουσες περιοριστικές ρυθμίσεις διατηρούν πιθανώς την οικονομική δραστηριότητα σε επίπεδα περίπου 6% κάτω από τα κανονικά. Μια παράταση κατά ένα μήνα μετά τα μέσα Μαρτίου, η οποία μέχρι στιγμής είναι η βασική μας υπόθεση για την έναρξη κάποιας αξιοσημείωτης χαλάρωσης, θα περιόριζε τον μέσο ετήσιο ρυθμό αύξησης του ΑΕΠ κατά περίπου 0,5 της ποσοστιαίας μονάδας, δηλαδή στο 3,6% αντί της πρόβλεψης για 4,1% το 2021. Παράλληλα, θα αύξανε κατά ανάλογο μέγεθος την ανάπτυξη του 2022. Τώρα, το εάν η οικονομική ανάκαμψη πράγματι καθυστερήσει σημαντικά, παραμένει μία ανοιχτή ερώτηση.\nΩς οικονομολόγοι, δεν μπορούμε πραγματικά να αξιολογήσουμε ή ακόμη και να προβλέψουμε την υγειονομική κατάσταση. Αλλά μπορούμε να κάνουμε μερικές παρατηρήσεις. Εκτιμούμε πως οι οικονομίες φαίνεται να τα καταφέρνουν καλύτερα στην αντιμετώπιση των περιορισμών. Ακόμη και στον τομέα των υπηρεσιών που πλήττεται σοβαρά, η ζημία από την καραντίνα και τον εγκλεισμό είναι πολύ μικρότερη από ό,τι κατά το πρώτο κύμα την περασμένη άνοιξη.\nΠαρά την πτώση στις 44,7 μονάδες τον Φεβρουάριο, ο δείκτης διευθυντών προμηθειών των υπηρεσιών στην Ευρωζώνη παραμένει πολύ πάνω από τα κατώτατα επίπεδα των 11,7 μονάδων του Απριλίου 2020. Ο τομέας εξακολουθεί να δείχνει πως είναι λιγότερο άσχημα από ό, τι περιμέναμε στην αρχή του δεύτερου κύματος τον Νοέμβριο. Με την έλευση της άνοιξης και την άνοδο της θερμοκρασίας, θα επιβραδυνθεί σημαντικά η εξάπλωση των μεταλλάξεων. Εφόσον αυτή η θετική εποχική επιρροή ξεκινήσει όντως τον Μάρτιο και κυρίως τον Απρίλιο, οι περιορισμοί ενδέχεται επομένως να πρέπει να επεκταθούν μόνο μετριοπαθώς. Εάν ναι, μπορούμε να διατηρήσουμε τις τρέχουσες εκτιμήσεις μας. Μετά την προβλεπόμενη πτώση 2,0% σε τριμηνιαία βάση στο ΑΕΠ το πρώτο τρίμηνο φέτος, προσβλέπουμε σε μία ανάκαμψη 3,1% το δεύτερο τρίμηνο.


Οι New York Times αγόρασαν το Wοrdle - Kifisia-Life\nΗ αμερικανική εφημερίδα πρόσθεσε στην κατοχή της το πιο πετυχημένο παιχνίδι των τελευταίων μηνών στο Ιντερνετ: ένα απλό παζλ με πέντε γράμματα, που παίζεται καθημερινά από εκατομμύρια ανθρώπους σε πολλές γλώσσες\nΕνα παιχνίδι που καθηλώνει εκατομμύρια ανθρώπους στις οθόνες τους κάθε μέρα, όχι με τα τρισδιάστατα γραφικά του ή το περίπλοκο σενάριό του, αλλά με πέντε μόλις γράμματα, αγόρασαν οι New York Times. Η εμβληματική εφημερίδα έδωσε επταψήφιο ποσό, το οποίο δεν ανακοινώθηκε, για να αγοράσει το Wοrdle. Πρόκειται για το παζλ που έφτιαξε ένας μηχανικός Πληροφορικής που εργάζεται στο Reddit, το οποίο εμφανίστηκε τον Οκτώβριο και από τότε έχει αγαπηθεί σε όλο τον κόσμο, καθώς εκτός από την πρωτότυπη αγγλόφωνη έκδοση, δημιουργήθηκαν νέες, σε δεκάδες γλώσσες.\nΤο εθιστικό παζλ δίνει έξι δυνατότητες στον παίκτη να βρει τη σωστή λέξη, τοποθετώντας τα σωστά γράμματα στα πέντε διαθέσιμα κουτάκια. Η λέξη αλλάζει μία φορά την ημέρα. Δημιουργός του είναι ο Τζος Γουάρντλ, ο οποίος έδωσε το όνομά του στο παιχνίδι και το έφτιαξε για τον σύντροφό του, που τρελαίνεται για παζλ. Οπως είχε πει πρόσφατα στον Guardian, δεν περίμενε ποτέ να γίνει παγκόσμια επιτυχία και δεν αισθάνεται τόσο άνετα με αυτό. «Δεν μου φαίνεται και τόσο υπέροχο που έγινε viral, για να είμαι ειλικρινής. Αισθάνομαι ότι έχω ευθύνη απέναντι στους παίκτες.\nΑισθάνομαι ότι έχω την υποχρέωση να φροντίζω να δουλεύουν όλα σωστά κάθε μέρα (στο παιχνίδι). Ομως, δεν είναι η δουλειά μου αυτή και δεν θέλω να γίνει πηγή άγχους και στρες στη ζωή μου». Σε δήλωσή του μετά την ανακοίνωση της εξαγοράς, είπε ότι είναι ενθουσιασμένος που οι New York Times θα είναι ο φύλακας του παιχνιδιού στο μέλλον και ότι θαυμάζει την προσοχή και τον σεβασμό με τον οποίο προσεγγίζει τα παιχνίδια και περιβάλλει τους παίκτες η εφημερίδα. «Είναι μία φυσική εξέλιξη», πρόσθεσε.\nΟ Γουίλ Σορτζ, υπεύθυνος για το σταυρόλεξο στην εφημερίδα New York Times –ένα από τα δημοφιλέστερα τμήματα της εφημερίδας εδώ και δεκαετίες– έδωσε τα εύσημα στον Γουάρντλ, λέγοντας ότι δημιούργησε ένα υπέροχο παζλ, το οποίο ακριβώς επειδή δεν θέλει πολλή ώρα για να λυθεί, «είναι ιδανικό για την εποχή μας, όπου οι άνθρωποι δεν μπορούν να εστιάσουν σε κάτι για πολύ». Ο Τζόναθαν Νάιτ, γενικός διευθυντής του τομέα των παιχνιδιών στην εφημερίδα, είπε: «Το παιχνίδι έχει καταφέρει κάτι που λίγα παιχνίδια έχουν καταφέρει και μας έχει φέρει πιο κοντά».\nΟ Μπράντον Τέιλορ, συγγραφέας, δηλώνει λάτρης του Wordle, ακριβώς επειδή είναι κάτι απλό και δεν χρειάζεται γρήγορες ταχύτητες ή την τελευταία κάρτα γραφικών. Η εφημερίδα υποσχέθηκε ότι το παιχνίδι θα παραμείνει δωρεάν και ότι δεν θα γίνει καμία αλλαγή στη δομή του.\nΤελευταία τροποποίηση στιςΤρίτη, 01 Φεβρουαρίου 2022 17:04\nΠερισσότερα σε αυτή την κατηγορία: « Γυάλινο iPhone ετοιμάζει η Apple Το πρόγραμμα κυκλοφορίας του iPhone 14 κινδυνεύει λόγω διαταραχών στην αλυσίδα εφοδιασμού »


Ο Άγιος Επιφάνιος Κύπρου για την προσευχή και τη νηστεία | el Romio\nΟ Άγιος Επιφάνιος έστειλε κάποτε μήνυμα στον αββά Ιλαρίωνα και τον παρακαλούσε: «Έλα να ιδωθούμε πριν φύγουμε από αυτή τη ζωή». Πράγματι, εκείνος ήρθε, και χάρηκαν που συναντήθηκαν. Την ώρα που έτρωγαν τους έφεραν πουλερικό, και ο επίσκοπος πήρε και έδωσε στον αββά Ιλαρίωνα. «Συγχώρησέ με», του είπε ο γέροντας, «από τότε που έλαβα το μοναχικό σχήμα δεν έφαγα σφαχτό».\n«Εγώ πάλι», του αποκρίθηκε ο επίσκοπος, «από τότε που έλαβα το σχήμα, δεν άφησα κάποιον να κοιμηθεί έχοντας κάτι εναντίον μου, ούτε εγώ κοιμήθηκα έχοντας κάτι εναντίον κάποιου». Του είπε τότε ο γέροντας: «Συγχώρησέ με· η δική σου άσκηση είναι ανώτερη από τη δική μου».\nΆγιος Επιφάνιος Κύπρουνηστείαπροσευχή


ΤΑ ΕΦΤΑΝΗΣΑ: Πάμε να φάμε στα Εφτάνησα.Αμπελώνες ρομπόλας στα Ομαλά.\nANNA Flo Δευτέρα, Σεπτεμβρίου 19, 2016\nΜμμμ μοσχομύρισε η σελίδα σου!!! Υπέροχα. Φυσικά τα κεφαλονίτικα προϊόντα τα ξέρω και τα προτιμώ. Δεν λείπει από το σπίτι μου το μέλι της Κεφαλλονιάς αλλά και η φέτα της, ούτε η Ρομπόλα της.Το ξέρεις ότι δεν επιτρέπεται να τη λένε φέτα; Λευκό τυρί το ζητάς όπου πουλάνε φέτα Κεφαλλονίτικη!!!!\nΠολλά άλλα δεν ήξερα από τα υπόλοιπα νησιά μας\nΝα σαι καλά και τώρα που τα ξέρω θα τα αναζητήσω\nDennis Kontarinis Κυριακή, Σεπτεμβρίου 25, 2016\nΣ΄ευχαριστώ για την επίσκεψη καλή μου Αννούλα. Χαίρομαι που προτιμάς τα Εφτανησιώτικα προϊόντα. Δυστυχώς εδώ στην ξενητιά μας δεν τα έχουμε. Τι να κάνουμε;\nΝάσαι πάντα καλά φίλη μου αγαπημένη.\nΑνώνυμος Δευτέρα, Σεπτεμβρίου 19, 2016\nΣ΄ευχαριστώ για την επίσκεψη αγαπητέ μου.\nΣτο μπλογκ μου αναφέρομαι στα Εφτανησιώτικα προϊόντα χωρίς αυτό να σημαίνει ότι υποτιμώ τα άλλα προϊόντα της πατρίδας μου.\nΕλένη Φλογερά Δευτέρα, Σεπτεμβρίου 19, 2016\nΈχω επισκεφτεί πάρα πολλές φορές αυτά τα νησιά και έχω την τύχη να έχω δοκιμάσει όλα αυτά τα προϊόντα που πραγματικά είναι γευστικότατα!\nΧαίρομαι που έχεις δοκιμάσει τα προϊόντα των νησιών μας.\nΝίκη Γιαννουλίδου Δευτέρα, Σεπτεμβρίου 19, 2016\nΤέλεια η περιγραφή σου αγαπημένε μου φίλε! Πραγματικά μας ταξίδεψες πάλι σε πολύ ωραία και γευστικότατα μέρη! Μένει μόνο να επισκευθώ την Κεφαλονιά για να δω κι από κοντά τις ομορφιές της! Όσο ζω ελπίζω!\nΚαλη εβδομάδα εύχομαι! Τα φιλιά μου σε σένα και την οικογένειά σου!\nΚαλησπέρα Νίκη μου αγαπημένη μου. Θα σου έλεγα από τώρα να βέλεις στο πρόγραμμά σου την Κεφαλλονιά για το επόμενο καλοκαίρι.\nΘα σου μείνει αλησμόνητη, όπως άλλωστε όλα τα Εφτάνησα.\nnikol Δευτέρα, Σεπτεμβρίου 19, 2016\nΚαλησπέρα Ντέννη μου !!1 Ομολογώ ότι στα άμεσα σχέδια μου είναι ένα ταξίδι στην Κεφαλλονιά που δεν έχω πάει ποτέ . Στη Ζάκυνθο και στα Κύθηρα έχω πάει για λίγο όμως !! Πάντα προτιμώ τα Ελληνικά παραδοσιακά προιόντα και νομίζω ότι έχουν μοναδικές γεύσεις !! Αξίζει να τα στηρίζουμε !!\nΤην αγάπη μου και ευχαριστούμε πολύ\nΝικόλ μου καλή μου φίλη. Ειλικρινά χαίρομαι όταν σε βλέπω να περνάς από εδώ. Το εκτιμώ και το ξέρεις. Να πάς στην Κεφαλλονιά οποσδήποτε. Αξίζει πολύ μια επίσκεψη.\npylaros Δευτέρα, Σεπτεμβρίου 19, 2016\nΦίλε Ντενη μας άνοξες την όρεξη όλα σου ωραία, τα τσιγαρίδια ένα από τα καλύτερά μου φαγητά μόνο δεν τα ξαναδοκίμασα αφότου έφυγα από την Πύλαρο,\nΓίνοντε με Καφκαλίδες και παπανούρια και τα δυο είδος αγρόχορτα και άλα όπως σπανάκι και μυρωδικά αλλά χωρίς ρύζι. Δεν ξέρω ίσως να είναι τοπική συνραγή\nΓειά σου φίλε. Εσύ ξέρω ότι είσαι πιστός στην Κεφαλλονίτικη μαγειρική. Τα απολαμβάνεις.\nΝάσαι καλά και κανόνισε να πιούμε έναν καφέ.\nΚική Κωνσταντίνου Τρίτη, Σεπτεμβρίου 20, 2016\nΕυχαριστώ που μας τα θυμίζεις\nΤην αγαπη μου καλε μου φιλε.\nΧαίρομαι αγαπητή μου Κική που έχετε την τύχη να έχετε τα πάντα. Όχι εμείς. Πολλά προϊόντα που τα διαφημίζουν για ελληνικά είναι μαϊμουδες. Τι να κάνουμε.\nMarie-Anne Σάββατο, Σεπτεμβρίου 24, 2016\nΥπέροχα τα προϊόντα των όμορφων νησιών!!! Είναι πάντα χαρά μας να τα βρίσκουμε και να έχουμε στο τραπέζι μας!\nΚαλή συνέχεια, αγαπητέ Ντένη και καλή Κυριακή!\nΣ΄ευχαριστώ για την επίσκεψη καλή μου φίλη. Είστε ευτυχείς που απολαμβάνετε τα υπέροχα ελληνικά προιϊόντα.\nΣμαραγδένια Ρούλα Κυριακή, Σεπτεμβρίου 25, 2016\nΒγαζουμε τα καλύτερα προιόντα στον κόσμο σε καθε γωνια της σε καθε νησί της η πατρίδα μας έχει τα νοστιμότερα..φαγητα και τρόφιμα...και εννοείτε τα προτιμάμε.. αγαπητε φίλε..!!!καταπληκτικες όλες οι πληροφορίες σου για τον καθε προιόν χωριστα...και τον τόπο που το παραγει.. να είσαι καλα και να περνας ακομα καλύτερα... !!\nΕίναι αλήθεια Ρούλα μου ότι η πατρίδα μας παράγει θησαυρούς γεύσεις. Γι΄αυτό και μας αντιγράφουν. Να σου πω ότι εδώ κυκλοφορούν πέντε είδη γιαουρτάκια όλα με την ένδειξη GREEK και όλα φυσικά είναι μαϊμούδες.\nΜάλιστα ο ένας είναι Τούρκος. Θα πρέπει να ξεκινήσει ένας αγώνας για την προστασία τους αλλά που;\nΝάσαι καλά αγαπητή μου φίλη και καλ΄λη σου εβδομάδα.\nlitsa t. Δευτέρα, Σεπτεμβρίου 26, 2016\nκαλησπερα και απο εμενα.ουζακι μπαμπατζιμ και σαλαμακι Λευκαδας ολα τα λεφτα το καλοκαιρι .πολλα φιλια και σας ευχαριστουμε.


Ανθομέλι: Τα 5α γενέθλια της κόρης μου με πάρτυ στο νηπιαγωγείο!\nΤα 5α γενέθλια της κόρης μου με πάρτυ στο νηπιαγωγείο!\nΦέτος όπως και κάθε χρόνο στις 15 Νοεμβρίου γιορτάζαμε την γέννηση της κόρης μου. Ετοιμάζαμε ένα πάρτι με φίλους και συμμαθητές από το νηπιαγωγείο και μια φανταστική animater όμως δυστυχώς η μικρή μας αρρώστησε 3 μέρες πριν και αναγκαστήκαμε να το ακυρώσουμε! Όμως λόγω υποχρεώσεων τα επόμενα Σαββατοκύριακα δεν υπήρχε μέρα που να βολεύει να κάνουμε το παρτάκι της. Πως να εξηγήσω σ' ένα πεντάχρονο ότι θα γίνει 5 ακόμα κι αν δεν κάνει πάρτυ; Της είπα κι εγώ ότι θα πάμε μια τούρτα για να σβήσει τα κεράκια στο σχολείο κι ότι θα κάνουμε κι ένα τραπέζι σε παππού και γιαγιάδες και θα σβήσουμε πάλι κεράκια! Κι εκείνη μετά από λίγο λέει στον μικρότερο αδερφό της: "Ξέρεις εγώ δεν θα κάνω πάρτυ με παιδιά αλλά πάρτυ με παππούδες"!!!!!!!!!!!!!!!!!! Τι με θες εμένα! Να ανοίξει η γη να με καταπιεί! Της εξήγησα ότι το πάρτυ θα το κάνουμε στο σχολείο μαζί με όλους τους φίλους της και την δασκάλα της. Έτσι αν και καθυστερημένα σήμερα το κοριτσάκι μου έσβησε τα κεράκια και έγινε και "επίσημα" πέντε χρονών!\nΗ επιλογή της τούρτας έγινε από την ίδια και ήταν σε σχήμα πασχαλίτσας (αν και καθόλου επίκαιρο για την εποχή ήταν πολύ χαριτωμένη). Εξάλλου αυτή της άρεσε! Και οι φίλοι της ενθουσιάστηκαν! Την προηγούμενη μέρα είχα φτιάξει ατομικά κεκάκια που τα στόλισα με την βοήθεια της εορτάζουσας με κόκκινη και άσπρη ζαχαρόπαστα και τα τύλιξα με σελοφάν να κρατηθούν φρέσκα και να τα πάρουν τα παιδάκια σπίτι τους σε περίπτωση που δεν θέλανε να το φάνε εκεί. Ακόμα τους έφτιαξα "λουκανοπιτάκια-σκουλικάκια" με σφολιάτα (έτσι τα ονόμασε!). Την ιδέα την πήρα από την νέα μου blogoφίλη στο My home (ήθελα αρκετό καιρό να βρω την ευκαιρία να τα φτιάξω!)\nΤο "μενού" συμπλήρωσε ο χυμός. Πήραμε κι όμορφα χάρτινα πιατάκια, ποτηράκια και χαρτοπετσέτες κι έτοιμοι για το πάρτυ! Τελικά περάσαμε πολύ όμορφα! Όλα τα παιδάκια ευχαριστήθηκαν με αυτά που ετοίμασα και τους πήγα. Στην αρχή φορέσανε καπελάκια/κορωνίτσες και σβήσανε τα κεράκι μαζί με την Μαρία και μετά βοήθησαν να στρώσουμε τα τραπεζάκια για να φάνε. Ακολούθησε χορός-παιχνίδι. Τα παιδιά χορεύανε στον ρυθμό της μουσικής και όταν αυτή σταματούσε κάνανε αυτό που τους έλεγε η δασκάλα τους. Για παράδειγμα " είστε μαιμουδάκια που προσπαθούν να σκαρφαλώσουν στο πιο ψηλό κλαδί του δέντρου" ή "τώρα κολυμπάτε σε λίμνη με κροκόδειλους και προσπαθείτε να ξεφύγετε". Στο τέλος όλοι μαζί κάνανε μια μεγάλη αγκαλιά τη Μαρία μέχρι που την σκάσανε! Θα ήθελα να ευχαριστήσω την νηπιαγωγό της που με όλη της την διάθεση δέχτηκε να γιορτάσουμε φέτος στην τάξη της. Εύχομαι στην κοράκλα μου να είναι υγιής, καλότυχη και πάντα ευτυχισμένη! Την λατρεύω! Και του χρόνου! Kathy\nΙδέες για πάρτυ,\nΚέρασμα στο σχολείο,\nΠαιδί και Οικογένεια,\nΜας αρέσουν τα σχόλια σας γιατί μας κάνουν καλύτερες!\nThe Anthomeli Sisters\nΓράψτε την λέξη που θέλετε να βρείτε στο Ανθομέλι εδώ\nΨαξτε στο Ανθομέλι Ο διαγωνισμός μας τρέχει ακόμη!\nLet's blog...party with Anthomeli's friends\nΕάν σας αρέσουν τα πάρτυ όσο και σε εμάς, σας περιμένουμε στην ομάδα μας στο facebook\nJoin Δέλτα moms club!\nΤα πάντα γύρω από τα πάρτυ\nΙδέες, Κατασκευές, Εκτυπώσιμα και Συμβουλές για να διοργανώσετε το τέλειο πάρτυ\nΘέλετε να λαμβάνετε τις νέες μας αναρτήσεις στο email σας; Πληκτρολογήστε το και πατήστε submit!\nTo τέλειο brownie!\nΝαι, το παραδέχομαι! Αγαπώ την σοκολάτα! Και αγαπώ και οτιδήποτε είναι φτιαγμένο από σοκολάτα είτε αυτό είναι προφιτερόλ είτε παγωτό είτε ...\nΤοp 10 του μήνα\nLet's party or...not? Ιδέες για ενναλακτικά πάρτυ για παιδιά και εφήβους\nΔιαγωνισμός - Κερδίστε το βιβλίο "Αυτό πρέπει να το δοκιμάσεις" του Άκη Πετρετζίκη Ιδέες για κέρασμα στο σχολείο για γιορτή ή γενέθλια και οικογενειακή βόλτα!\nΤο τελικό -ν και ένα κολπάκι!\nΙδέες για δώρα σε νεογέννητα (ή για βάπτιση) Κι εμείς ΙΚΕΑ ΗACKERS! Η μεταμόρφωση του κρεβατιού ΚURA της Μελίτας Πρόσκληση για Καφέ με το Ξωτικό της Πρωτοχρονιάς!\n► Ιουλ 2013\n► Ιαν 2012\n▼ Δεκ 2011\nΛιακάδες μου χρόνια πολλά!!!\nΗμερήσιο πρόγραμμα (Free Printable - Δωρεάν Εκτυπώ...\nΛίστα με πληροφορίες να φεύγουμε με ήσυχο το κεφάλ...\nΠατάτες ογκραντέν της θείας Λίτσας\nΛίγο πριν την αλλαγή του χρόνου...\nΤο Ανθομέλι στο Μαμά..δες Μπαμπά...δες!\nΕνώ οι άλλοι κοιμούνται....\nΜανιτάρια γεμιστά, μούρλια!\nΠρο-προ παραμονιάτικη χριστουγεννιάτικη εκπληξη!\nΤο φετινό γράμμα των παιδιών στον Άγιο με τα δώρα...\nΚυριακάτικη βόλτα στον κέντρο της Θεσσαλονίκης\nΤα χαρίζω ή τα κρατάω;\nΌμορφη χειροποίητη καρτούλα ή πρόσκληση\nΧειροποίητα κηροπήγια. Τόσο απλά.... αλλά τόσο όμο...\nΓλυκό Μπαξίσι (Μέρος 2ο) (Ιδέα για δώρο για τα κάλ...\nΣυμβουλή για Μπισκότα πάντα τραγανά!\nΤα πρώτα Χριστούγεννα της νονάς μας!\nΧριστούγεννα στην πόλη της Θεσσαλονίκης ΙΙ\nΧριστούγεννα στην πόλη της Θεσσαλονίκης\nΟικογενειακή ολοήμερη Βόλτα & Παίζω, Μαγειρεύω, Μ...\nΝονά μου σ' αγαπώ!\nΛουκανοπιτάκια - σκουλικάκια\nΤα 5α γενέθλια της κόρης μου με πάρτυ στο νηπιαγωγ...\nΜελομακαρονάκια για να γλύφετε τα δαχτυλάκια!!! (U...\nΚατασκευάστε χριστουγεννιάτικο διακοσμητικό καλάθι...\nΚάσπερ, το μικρό πούμα με το σπάνιο χρώμα στο Αττι...\nΛόγια μεγάλων μουσουργών\nΧριστουγεννιάτικες χειροτεχνίες για παιδιά προσχολ...\nΓλυκό Μπαξίσι! (Ιδέα για δωράκι για τα κάλαντα)\nΗμερολόγιο Αντίστροφης Μέτρησης Χριστουγέννων (Chr...\nΠρόγραμμα μετά τον γυρισμό από το σχολείο (Free Pr...\nΕπιλεγμένες Ετικέτες μας\nΔείτε όλη την συλλογή παιδικών ρούχων πατώντας στην εικόνα!!\nΠατήστε για να δείτε τη νλεα collection\nΚαι στο facebook...!\nΚάποια από τα αγαπημένα μας ιστολόγια\nScones με κομματάκια σοκολάτας..\nWood Crafts - Ξύλινο 3D Νούμερο για τα γενέθλια της Αγνής\nBoys can cook vol. 2 - Η παέγια του Αλέξανδρου\nΠαιδικό υπνοδωμάτιο (το πριν και το μετά).\nΜίνι κήπος σε κούπα\nΜην πετάξετε την καμμένη κατσαρόλα. Αστράψτε την\nOur Thomas the Train Birthday Party!!!!\nΑντίο 2015 – τα posts που αγαπήσατε\nLoca Family Park: Το νέο μας στέκι!\n5 ιδέες για τα πιο όμορφα ημερολόγια αντίστροφης μέτρησης (advent calendars)\nΣυνολικές προβολές από 11/11/2011\n

\nΤις συνταγές μας θα τις βρείτε και εδώ:\nwww.anthomeli.com. Simple πρότυπο. Εικόνες προτύπου από τον χρήστη Jason Morrow. Powered by Blogger.


Ο εορτασμός της 198ης Επετείου από την κήρυξη της Επανάστασης στην Ηραία υπό την αρχηγία των Πλαπουταίων - Αργολικές Ειδήσεις\nΟ εορτασμός της 198ης Επετείου από την κήρυξη της Επανάστασης στην Ηραία υπό την αρχηγία των Πλαπουταίων\nΑΡΓΟΛΙΚΕΣ ΕΙΔΗΣΕΙΣ | 1:04:00 μ.μ. | ΑΡΚΑΔΙΑ\nΜίλησαν η κυρία Μαίρη Μαρούλη-Ζηλεμένου, Πρόεδρος του Κέντρου Ευρωπαϊκών Μελετών και Σπουδών "Ιωάννης Καποδίστριας" και Πρόεδρος του Εθνικού Συμβουλίου Ελλάδος Ομίλων και Κέντρων Για την UNESCO, ο κύριος Σοφοκλής Δημητρακόπουλος φιλόλογος-ιστορικός, Α’ Αντιπρόεδρος της Εταιρείας Πελοποννησιακών Σπουδών, η κυρία Ιωάννα Γιανναροπούλου, φιλόλογος, Γεν. Γραμματεύς της Εταιρείας Πελοποννησιακών Σπουδών, ο κύριος Ηλίας Γιαννικόπουλος, δικηγόρος, Πρόεδρος Εταιρείας Ιστορικών Σπουδών επί του Νεώτερου Ελληνισμού», Μέλος του Δ.Σ. της Εταιρείας Πελοποννησιακών Σπουδών και ο κύριος Ιωάννης Λαγός, συντονιστής δικτύου μονοπατιών Περιφ. Πελοποννήσου.\nΤην Κυριακή 24 Μαρτίου τελέστηκε Θεία Λειτουργία και Δοξολογία, καθώς και Επιμνημόσυνη Δέηση για τους αγωνιστές στον ιστορικό Ι.Ν. Αγίου Γεωργίου στο Παλούμπα, ομιλία με ιστορική αναδρομή από τον κύριο Σοφοκλή Δημητρακόπουλο φιλόλογο-ιστορικό, Α’ Αντιπρόεδρο της Εταιρείας Πελοποννησιακών Σπουδών και στην συνέχεια αποδόθηκαν Τιμές στο Ηρώο με την Προτομή του Δημητράκη Πλαπούτα με κατάθεση στεφάνων από τους εκπροσώπους της Πολιτείας, της Δημοτικής Αρχής, της Πολεμικής Αεροπορίας, της Αστυνομίας και των άλλων τοπικών φορέων. Επίσης συμμετείχαν, προσκεκλημένοι του Δήμου Γορτυνίας, πολιτιστικοί σύλλογοι από την Καλαμάτα, όπως ο Σύλλογος «ΕΛΛΗΝΟΜΝΗΜΟΝΕΣ», ο Πολιτιστικός Σύλλογος «ΑΡΓΩ» Αγίας Τριάδας Καλαμάτας, ο Αθλητικός Πολιτιστικός Σύλλογος «Παράδεισος» Καλαμάτας και η Λαογραφική Ένωση Μεσσηνίας με γενικό συντονιστή τον κ. Νικόλαο Κισκήρα. Στη πλατεία του χωριού, προς ευχάριστη έκπληξη των παρευρισκομένων στον εορτασμό, ο σύλλογος «ΕΛΛΗΝΟΜΝΗΜΟΝΕΣ» παρουσίασε παλιά όπλα της Επανάστασης, ενώ ο σύλλογος «ΑΡΓΩ» χόρεψε παραδοσιακούς χορούς και ιστορικά τραγούδια.\nΕπίσης τίμησαν με την παρουσία τους τις επετειακές εκδηλώσεις οι αντιδήμαρχοι κ. Ιωάννης Τσιούλος, κ. Δημήτριος Ματζαβίνος, κ. Κώστας Κανελόπουλος, κ. Ιωάννα Τσαφαρά, ο Περιφ. Σύμβουλος κ. Ιωάννης Κατσίρης, οι Δημ. Σύμβουλοι Γορτυνίας κ. Γεώργιος Ξυνής, κ. Ευάγγελος Θεοδωρόπουλος, κ. Ευστάθιος Κούλης, κ. Δημήτριος Γαβράς, κ. Ιωάννης Τσιόγκας, κ. Ανδρέας Παπακωνσταντίνου, κ. Δήμητρα Μουτζούρη, κ. Πάικος Ανγνωστόπουλος, η πρόεδρος της ΔΗΚΕΓ κ. Μαρίνα Διαμαντοπούλου(που είχε και τον γενικό συντονισμό), από την 124 ΠΒΕ Τρίπολης ο αντισμήναρχος κ. Δημήτριος Νικήτας, ο διοικητής του Α.Τ. Τροπαίων κ. Χρήστος Μπάλος, η αντιπρόεδρος του Ελληνικού Παραρτήματος της Ευρωπαϊκής Ένωσης Γυναικών κ. Εύη Τατούλη, οι πρόεδροι των Τ.Κ. Παλούμπα και Λουτρών Ηραίας κ. Παναγιώτης Αργυρόπουλος και κ. Γεώργιος Κολιόπουλος, η πρόεδρος της Εταιρείας Ιστορικής και Πολιτισμικής Δράσης «Στρατηγός Δημητράκης Πλαπούτας και Αγωνιστές» κυρία Ελένη Θανοπούλου-Χριστοπούλου, η πρόεδρος της Αδελφότητας Παλουμπαίων κ. Ευθυμία Γκίνη, ο πρόεδρος του Συλλόγου Αγιονεριτών κ. Γεώργιος Καλιντέρης, καθώς και οι εκπρόσωποι των τοπικών κοινοτήτων, πολιτιστικών συλλόγων, κάτοικοι και επισκέπτες.


Φυτοπρομηθευτική | ΠΡΟΪΟΝΤΑ | Grenache Rouge\nGrenache Rouge [Grenache Rouge]\nΕρυθρή μεσογειακή ποικιλία ισπανικής καταγωγής καλλιεργούμενη σε αρκετές ξηροθερμικές περιοχές στον κόσμο. Στην Ελλάδα είναι συνιστώμενη ως βελτιωτική σε 18 νομούς στα Δωδεκάνησα, τη Θράκη, τη Θεσσαλία, τη Μακεδονία, την Κρήτη, την Πελοπόννησο και τη Στερεά Ελλάδα.\nΕίναι πολύ ζωηρό, γόνιμο, πολύ παραγωγικό, ευαίσθητο στον περονόσπορο, τη φόμοψη, το βοτρύτη και τους ανοιξιάτικους παγετούς και ανθεκτικό στην ξηρασία. Παρουσιάζει συχνά ανθόρροια, που μειώνεται με ένα κορυφολόγημα στην αρχή της άνθησης. Διαμορφώνεται σε γραμμικό αμφίπλευρο κορδόνι (Royat) και κλαδεύεται στα 2-3 μάτια. Εξωτερικεύει πολύ καλά την έλλειψη μαγνησίου όταν είναι εμβολιασμένη σε υποκείμενα που προσλαμβάνουν δύσκολα το στοιχείο αυτό (SO4, Fercal, 44-53 M) και εμφανίζει συχνά συμπτώματα ξήρανσης της ράχης. Δεν έχει ιδιαίτερες απαιτήσεις όσον αφορά στο έδαφος, δίνει όμως τον καλύτερο χαρακτήρα του σε εδάφη ξηρά, σχιστολιθικά, χαλικώδη, θερμών περιοχών. Ξεκινά τη βλάστηση στα τέλη Μαρτίου και ωριμάζει αρχές Σεπτεμβρίου. Κάθε καρποφόρα κληματίδα φέρνει 2 σταφύλια μέτρια, 300 gr, πτερυγωτά, κωνικά, αρκετά πυκνόρραγα. Οι ράγες είναι μέσου μεγέθους, σφαιρικές ως ελαφρά ωοειδείς, με φλοιό παχύ, κυανομέλανου χρωματισμού και σάρκα άχρωμη, χυμώδη, γλυκιά.\nΣτα κατάλληλα εδάφη, και με μέτρια παραγωγή, το κρασί της ποικιλίας αυτής έχει καλό χρώμα, υψηλό αλκοολικό τίτλο και μέτρια οξύτητα. Έχει την τάση όμως να γερνάει γρήγορα και να οξειδώνεται εύκολα. Το Grenache Rouge συμμετέχει στην παραγωγή ορισμένων Τοπικών Οίνων (Αγιορείτικος, Γερανίων, Δωδεκανησιακός, Θηβαϊκός, Κισσάμου).


Με την έκθεση Dalibros το νέο Ινστιτούτο Θερβάντες | CultureNow.gr\nΑρχική Σελίδα » Τέχνες » Νέα » Με την έκθεση Dalibros το νέο Ινστιτούτο Θερβάντες\nCULTURENOW / 18-11-2009 / 11:05\nΜε την έκθεση Dalibros στην οποία αποτυπώνεται η ιδιαίτερη σχέση του Σαλβαντόρ Νταλί με τα βιβλία, εγκαινιάστηκε η νέα στέγη του Ινστιτούτου Θερβάντες, στο Σύνταγμα. Η\nΜε την έκθεση Dalibros στην οποία αποτυπώνεται η ιδιαίτερη σχέση του Σαλβαντόρ Νταλί με τα βιβλία, εγκαινιάστηκε η νέα στέγη του Ινστιτούτου Θερβάντες, στο Σύνταγμα. Η έκθεση θα διαρκέσει μέχρι τις 30 Ιανουαρίου 2010, ενώ στις αρχές του φθινοπώρου παρουσιάστηκε στη Βίλα Μπιάνκα στη Θεσσαλονίκη.\nΗ έκθεση θα απαρτίζεται από φωτογραφίες και έντυπο υλικό, που «φωτίζουν» τη σχέση του κορυφαίου Ισπανού ζωγράφου με τα βιβλία.\nΤα εκθέματα αναπτύσσονται σε τρεις ενότητες: φωτογραφίες, αλληλογραφία, αποσπάσματα βιβλίων και άλλο έντυπο υλικό που θα παρουσιάζουν τις ιδιότητες του Νταλί ως συγγραφέα, ως αναγνώστη, αλλά και ως εικονογράφου βιβλίων.\nΤοποθεσία Ινστιτούτου Θερβάντες, Μητροπόλεως 23, Σύνταγμα\nΗμερομηνία Έως τις 30 Ιανουαρίου


Self-Repair: πραγματικότητα ή απάτη; - GizChina Greece\nSelf-Repair: πραγματικότητα ή απάτη;\nΠολλοί κατασκευαστές συσκευών ανακοίνωσαν πρόσφατα υπηρεσίες Self-Repair / αυτοεπισκευής, αλλά οι λόγοι πίσω από αυτές τις πρωτοβουλίες μπορεί να αφορούν περισσότερο την αυτοσυντήρηση παρά την εξυπηρέτηση πελατών. Η Google έγινε πρωτοσέλιδο όταν ανακοίνωσε ότι συνεργάζεται με το iFixit για να διευκολύνει τους πελάτες να επισκευάσουν τα τηλέφωνά τους Pixel. Η ανακοίνωση ακολουθεί παρόμοιες από τη Samsung, την Apple και τη Microsoft. Ενώ ορισμένοι επικρότησαν τις ανακοινώσεις ως θεμελιώδη αλλαγή στον τρόπο λειτουργίας των εταιρειών, ο πραγματικός λόγος μπορεί να είναι περισσότερο η απομάκρυνση μελλοντικής νομοθεσίας παρά η πραγματοποίηση ουσιαστικών αλλαγών, μια άποψη που υποστηρίζεται από το γεγονός ότι καμία από τις εταιρείες δεν έχει αποκαλύψει συγκεκριμένα σχέδια.\nΤο δικαίωμα στην επισκευή είναι μια κίνηση που κερδίζει δυναμική. Οι καταναλωτές προτιμούν συχνά να επισκευάζουν ακριβά τηλέφωνα παρά να τα αντικαθιστούν, και πολλές ομάδες αναφέρουν τις περιβαλλοντικές επιπτώσεις της αντικατάστασης τηλεφώνων σε σχέση με τις μικρές επισκευές. Παρά την πίεση, πολλές εταιρείες συνέχισαν να κάνουν τις συσκευές τους όλο και πιο δύσκολο να επισκευαστούν για λόγους σχεδιασμού και αισθητικής. Ωστόσο, τον Ιούλιο η Ομοσπονδιακή Επιτροπή Εμπορίου (FTC) ψήφισε ομόφωνα την έναρξη της στόχευσης των «παράνομων περιορισμών επισκευής». Η Πρόεδρος της TC Lina Khan τόνισε τα οφέλη των κανόνων για το δικαίωμα επισκευής:\nΑυτοί οι τύποι περιορισμών μπορούν να αυξήσουν σημαντικά το κόστος για τους καταναλωτές, να καταπνίξουν την καινοτομία, να κλείσουν επιχειρηματικές ευκαιρίες για ανεξάρτητα συνεργεία επισκευής, να δημιουργήσουν περιττά ηλεκτρονικά απόβλητα, να καθυστερήσουν τις έγκαιρες επισκευές και να υπονομεύσουν την ανθεκτικότητα. Η FTC διαθέτει μια σειρά εργαλείων που μπορεί να χρησιμοποιήσει για την εξάλειψη των παράνομων περιορισμών επισκευής και η σημερινή δήλωση πολιτικής θα μας δεσμεύσει να προχωρήσουμε σε αυτό το ζήτημα με νέο σθένος.\nΕίναι ενδιαφέρον ότι μέσα σε μερικούς μήνες, η Microsoft ανακοίνωσε ότι θα ξεκινήσει τη διερεύνηση των επιλογών αυτο-επισκευής, ακολουθούμενη από την Apple το 2021, τη Samsung τον Μάρτιο του 2022 και την Google στις αρχές Απριλίου. Στην περίπτωση της Microsoft, ανταποκρινόταν στην πίεση από την ομάδα υπεράσπισης των μετόχων As You Sow. Είναι ενδιαφέρον ότι, παρά την αποδοχή της πίεσης, η Microsoft έχει δεσμευτεί να δημοσιεύσει τα ευρήματα της έρευνάς της έως τις αρχές Μαΐου 2022, με στόχο να καταστήσει διαθέσιμες επιλογές αυτο-επισκευής έως το τέλος του έτους. Ομοίως, ούτε η Samsung, η Apple ούτε η Google έχουν δεσμευτεί για συγκεκριμένες ημερομηνίες κυκλοφορίας.\nΣυνολικά, αυτοί οι διάφοροι παράγοντες δίνουν μια εικόνα των εταιρειών που αναγκάζονται απρόθυμα να αποδεχτούν το Self-Repair ή λαμβάνουν την απόφαση σε μια προσπάθεια να αποτρέψουν τη νομοθεσία που θα μπορούσε να είναι πολύ πιο αυστηρή από ό,τι θα ήθελαν και να αναγκάσουν σημαντικές αλλαγές σχεδιασμού στα προϊόντα τους. να συμμορφωθούν. Είτε έτσι είτε αλλιώς, είναι σαφές ότι αυτές οι προσπάθειες δεν γίνονται από πραγματική ανησυχία για τους πελάτες ή το περιβάλλον.\nΩστόσο, όποια και αν είναι η αιτία, οι προσπάθειες δικαιώματος επισκευής εξακολουθούν να είναι μια νίκη για τους καταναλωτές. Ας ελπίσουμε ότι οι εταιρείες θα συνεχίσουν να προχωρούν και να μην βρουν ένα κενό που θα τους επιτρέψει να επεκτείνουν και να καθυστερήσουν τέτοιες πρωτοβουλίες επ’ αόριστον.\nNext post Dimensity 1300: ανακοινώθηκε με 6nm, 3GHz Cortex-A78 και 5G\nPrevious post OnePlus Nord 2T: με τριπλή κάμερα και τον τίτλο του πιο άσχημου κινητού για το 2022


League Cup: Αφεντικό του Μάντσεστερ η Σίτι, ραντεβού στον τελικό με Τότεναμ! (video+photos) - Onsports.gr\nOnsports Team\t06 Ιανουαρίου 2021, 23:41\nΠΟΔΟΣΦΑΙΡΟ / Μάντσεστερ Γιουνάιτεντ\t/ Μάντσεστερ Σίτι\t/ Τότεναμ\nLeague Cup: Αφεντικό του Μάντσεστερ η Σίτι, ραντεβού στον τελικό με Τότεναμ! (video+photos)\nLeague Cup: Η Μάντσεστερ Σίτι νίκησε 2-0 στο «Ολντ Τράφορντ» την Μάντσεστερ Γιουνάιτεντ κι έκλεισε ραντεβού στον τελικό με την Τότεναμ!\nΗ Μάντσεστερ Σίτι ήταν ανώτερη, λύγισε 2-0 τη συμπολίτισσα Μάντσεστερ Γιουνάιτεντ στο «Ολντ Τράφορντ» στον δεύτερο ημιτελικό του League Cup της Αγγλίας και θα υπερασπιστεί τον τίτλο της στον τελικό, στον οποίο φτάνει για ένατη φορά στον συγκεκριμένο θεσμό.\nΤο πρώτο ημίχρονο έληξε 0-0, ενώ ακυρώθηκαν τρία γκολ των δύο ομάδων, όλα σωστά. Στο δεύτερο μέρος, όμως, η ομάδα του Πεπ Γουαρδιόλα άνοιξε το σκορ στο 50'.\nΟ Φόντεν εκτέλεσε φάουλ από αριστερά, η μπάλα πέρασε απ' όλους και από κοντά στο δεύτερο δοκάρι σκόραρε με το γόνατο ο Στόουνς. Το τελευταίο γκολ του παίκτη της Σίτι ήταν πριν από τέσσερα χρόνια, πάλι στις 6 Ιανουαρίου!\nΗ Σίτι προσπάθησε να τελειώσει το ματς και η Γιουνάιτεντ να ισοφαρίσει, αλλά δεν έκανε μεγάλη φάση. Στο 83' σε εκτέλεση κόρνερ, οι παίκτες της Γιουνάιτεντ δεν έδιωξαν όπως θα έπρεπε, η μπάλα στρώθηκε εκτός περιοχής στον Φερναντίνιο κι αυτός με δεξί σουτ έστειλε τη μπάλα στη δεξιά γωνία για το 0-2!\nΗ κάτοχος του τίτλου Σίτι, λοιπόν, θα επιδιώξει να πάρει ξανά το τρόπαιο, στον τελικό με την Τότεναμ του Ζοσέ Μουρίνιο, η οποία χθες απέκλεισε την Μπρέντφορντ. Ο τελικός θα γίνει στις 25 Απριλίου στο Γουέμπλεϊ.


Ν. Γκάλης: «Ανταμοιβή να συνεχίζεται το έργο σου» - Τιμή και Δόξα ! | Λαμιακός Τύπος\nΚυρ, 24/12/2017 - 16:10 | lamiakos | Αθλητικά\nΤο κλειστό του Αγίου Θωμά «φόρεσε» χθες τα καλά του για να τιμήσει μαζί με όλη η οικογένεια του αθλητισμού, τον μεγάλο Νίκο Γκάλη. Στο Μαρούσι δεν βρέθηκαν μόνο μπασκετμπολίστες, αλλά Ολυμπιονίκες, Παγκόσμιοι πρωταθλητές και πρωταθλητές Ευρώπης. Αλλωστε ο Γκάλης δεν έβαλε μόνο το μπάσκετ στη συνείδηση όλων των Ελλήνων, αλλά ολόκληρο τον αθλητισμό.\nΗ βραδιά είχε τα... πάντα και ο κόσμος γέμισε το κλειστό του Αγίου Κοσμά και αποθέωσε πολλές φορές τον «γκάνγκστερ». Η εκδήλωση είχε πολλές εκπλήξεις. Πριν το επίσημο, φιλικό αγωνίστηκαν αθλητές με αναπηρία σε καρότσι, ενώ αθλητές και κόσμος αγωνίστηκαν σε διαγωνισμό τριπόντων.\nΝίκος Γκάλης: «Ανταμοιβή να συνεχίζεται το έργο σου»\nΕίναι κάποιες στιγμές, όπως η συγκεκριμένη, που συνειδητοποιείς πως ό,τι και να γράψεις θα αδικήσεις τον συνεντευξιαζόμενο, καθώς ακόμη και η πλούσια ελληνική γλώσσα, φαντάζει φτωχή μπροστά στα κατορθώματα του! Ο Νίκος Γκάλης, περί ου ο λόγος, έβαλε τον αθλητισμό μέσα στα σπίτια μας. Έκανε το μπάσκετ το αγαπημένο άθλημα των Ελλήνων και κατάφερε το... ακατόρθωτο. Να σηκώσει την Ελλάδα ψηλά, σε ένα ομαδικό άθλημα, για πρώτη φορά!\nΟ ζωντανός θρύλος του ελληνικού μπάσκετ, ήταν η αφορμή το απόγευμα του Σαββάτου (23/12), για να γεμίσει το κλειστό γυμναστήριο του Αγίου Θωμά στο Μαρούσι. Να γεμίσει από ανθρώπους που μεγάλωσαν βλέποντάς τον ν` αγωνίζεται στα παρκέ, αλλά κι από πάρα πολλά παιδιά. Παιδιά... αγέννητα τον καιρό που ο Νίκος Γκάλης μεσουρανούσε στο παγκόσμιο μπασκετικό στερέωμα, αλλά που άδραξαν την ευκαιρία να τον δουν από κοντά. Να βρεθούν στον ίδιο χώρο με το ίνδαλμά τους κι αν ήταν τυχεροί, να φωτογραφηθούν και μαζί του.\nΤο Αθηναϊκό-Μακεδονικό Πρακτορείο Ειδήσεων (ΑΠΕ-ΜΠΕ) είχε τη χαρά και την τιμή να συνομιλήσει για λίγα λεπτά με τον «γκάνγκστερ» του ελληνικού μπάσκετ, ο οποίος εμφανώς συγκινημένος από την παρουσία του κόσμου στο κλειστό του Αμαρουσίου, τόνισε πως η μεγαλύτερη επιβράβευση και ανταμοιβή για έναν αθλητή που έχει φύγει από τα γήπεδα εδώ και αρκετά χρόνια, είναι «να συνεχίζεται το έργο του». Παραδέχτηκε πως όταν ήταν μικρός δεν φανταζόταν ότι θα έφτανε τόσο ψηλά και πρότεινε στα νέα παιδιά να ασχοληθούν με τον αθλητισμό.\nΗ συνέντευξη του Νίκου Γκάλη στο ΑΠΕ-ΜΠΕ:\nΕΡ: Στο κλειστό του Αγίου Θωμά βρέθηκαν πολλά παιδιά που όταν μεγαλουργούσατε δεν είχαν γεννηθεί. Παρόλα αυτά είναι εδώ και σας τιμάνε. Πόσο ξεχωριστό είναι αυτό για σας;\nΕΡ: Πόσο σημαντικό είναι ότι όλος αυτός ο κόσμος εδώ στο Μαρούσι, αλλά και σε ολόκληρη την επικράτεια σας αγαπάει και δείχνει ότι είστε αναντικατάστατος στον αθλητικό κόσμο;\n«Για έναν αθλητή δεν υπάρχει μεγαλύτερη ανταμοιβή και επιβράβευση από το να συνεχίζεται το έργο του, ενώ ο ίδιος έχει σταματήσει την καριέρα του. Το γεγονός ότι ο κόσμος με θυμάται, ενώ έχω σταματήσει 23 χρόνια το μπάσκετ, είναι πάρα πολύ συγκινητικό για μένα».\nΕΡ: Όταν ήσασταν μικρός είχατε ονειρευτεί ότι θα φτάνατε τόσο ψηλά;\nΕΡ: Στη διάρκεια της τεράστιας καριέρας σας έχετε ζήσει μοναδικές στιγμές, ποια θεωρείται ότι είναι η κορυφαία;\nΕΡ: Τι μήνυμα θα θέλατε να στείλετε στα νέα παιδιά που θέλουν να ακολουθήσουν τα βήματά σας;\nΕΡ: Τέλος μια ευχή για το 2018;


Δείτε πως γυρίζονται τα video των crash test – carzine.gr\nΣυχνά βλέπουμε τα video από τα crash-test που γίνονται τόσο από τον Euro-NCAP όσο και από τον αντίστοιχο οργανισμό των ΗΠΑ, τον ΙIHS (Insurance Institute for Highway Safety).\nΓια να γυριστεί ένα τέτοιο video απαιτείται μεγάλη τεχνογνωσία αλλά και πολύ εξελιγμένος εξοπλισμός, καθώς η εικόνα της σύγκρουσης είναι ένας από τους κύριους παράγοντες για την κατανόηση των δυνάμεων που αναπτύσσονται πάνω στο εκάστοτε όχημα.\nΣτο video που παραθέτουμε βλέπουμε πως γίνονται τα γυρίσματα στην συγκεκριμένη διαδικασία. Όπως βλέπουμε οι κανόνες είναι ιδιαίτερα αυστηροί σε σχέση με τις γωνίες λήψης, τους φωτισμούς, τον εξοπλισμό από ειδικές κάμερες που χρησιμοποιούνται κ.λπ.\nΌλα αυτά δεν έχουν απλά το ενδιαφέρον τους για όσους είναι φίλοι της φωτογραφίας και του video. Από την άλλη δείχνει και πόσο μεγάλη σημασία έχει η όλη διαδικασία στην εξαγωγή των συμπερασμάτων και στην δημιουργία ακόμα πιο ασφαλέστερων αυτοκινήτων.\nΣε αυτό το άρθρο:crash test, EuroNCAP, IIHS, βίντεο


Σύνοψη 8ου επεισοδίου | Game Of Thrones GR Fans\nΑρχική σελίδα Νέα για την σειρά Season 6 Σύνοψη 8ου επεισοδίου\nΣύνοψη 8ου επεισοδίου\nΤο HBO είναι πολύ διστακτικό φέτος όσο αναφορά την ανακοίνωση πληροφοριών για τα επεισόδια της 8ης Season.\nΚάποιοι πίστευαν, ότι μετά το τέλος του 7ου επεισοδίου "The Broken Man" το κανάλι θα μας επιβεβαίωνε το τίτλο και την σύνοψη του 8ου επεισοδίου. Ενώ μας έδωσαν τον τίτλο "No One" την δευτέρα η σύνοψη άργησε και την έδωσαν εχθές. Για να μην πολυλογούμε ας περάσουμε στο ψητό. Οφείλω να πώ ότι η σύνοψη φυσικά είναι όπως πάντα τρελά ασαφής.\n"Ενώ ο Jaime ζυγίζει τις επιλογές του, η Cersei απαντάει σε μία παράκληση. Ο Tyrion βλέπει το σχέδιο του να αποδίδει και η Arya έρχεται αντιμέτωπη με μία νέα πρόκληση ή test, ότι σας βολεύει".\nΤο ότι ο Jaime ζυγίζει τις επιλογές του είναι μια καθαρή αναφορά στην επικείμενη πολιορκία του Riverrun και αν αξίζει να σκοτώσει όλους τους Tully, για να γυρίσει στο πλευρό της Cersei στο King's Landing. Φαντάζομαι ότι όταν λέει για την Cersei πως "απαντάει σε μία παράκληση" είναι ένας πιο χαλαρός τρόπος να πει, ότι διατάζεται να παρουσιαστεί σε δίκη για τις κατηγορίες αιμομιξίας, πορνείας, φόνου και για ότι άλλο κατηγορείται αυτήν την βδομάδα.\nΤο σχέδιο του Tyrion αποδίδει, μμμμ αυτή είναι μια ενδιαφέρουσα δήλωση, τώρα αναφέρεται στο γεγονός ότι ελευθέρωσε τους δράκους ή που έκανε συμμαχία με την κόκκινη ιέρεια, δεν ξέρω. Πάντως πολλοί δεν θεώρησαν την συμμαχία του με την κόκκινη πίστη καλή κίνηση εκ μέρους του αλλά ακόμη δεν ξέρουμε πως θα εξελιχθεί.\nΌσον αναφορά την Arya και το νέο της "test" το να αποφύγει τον θάνατο απο την Waif και να επιφέρει τον ίδιο σε αυτήν θα μπορούσε να λειτουργήσει ως test. Μπορεί όντως αυτή να είναι η νέα της δοκιμασία από τους Faceless Men.


Αφροδίτη - Ποσειδώνας Τρίγωνο: Πλούσια Αισθήματα! - Astroteam.gr\nΑφροδίτη – Ποσειδώνας Τρίγωνο: Πλούσια Αισθήματα!\nΑφροδίτη – Ποσειδώνας Τρίγωνο 6/12\nΑπό 3 έως 8/12 η Αφροδίτη από το μυστηριώδες ζώδιο του Σκορπιού συναντά ευχάριστα τον Ποσειδώνα στους Ιχθείς.\nΜια συνάντηση που δημιουργεί την επιθυμία να ξεκινήσεις μια ουσιαστική σχέση με βαθύτερη δέσμευση, να επουλώσεις πληγές του παρελθόντος για να μπορέσεις να ξεκινήσεις κάτι καινούριο…\nΑν είσαι σε σχέση, γίνεται πιο παθιασμένη αφού τώρα μπορείς να επουλώσεις πληγές του παρελθόντος ζητώντας πιο εύκολα συγνώμη για λάθη που είχαν προηγηθεί…\nΥπάρχει έντονος ρομαντισμός αρκεί να μην εξιδανικεύεις καταστάσεις!\nΠολύ καλή όψη για καλλιτεχνικές δραστηριότητες!\nΕυνοϊκή όψη για Σκορπιούς, Καρκίνους, Ιχθείς τέλους δευτέρου δεκαημέρου και αρχές τρίτου, καθώς επίσης και για Ταύρους και Αιγόκερους του ίδιου δεκαημέρου.


Πώς να προσθέσω σύνδεσμο με την web έκδοση του newsletter μου; – EmailSYSTEM Helpdesk\nΑρχική/Γνωσιακή βάση/Καμπάνιες & Newsletter\nΠώς να προσθέσω σύνδεσμο με την web έκδοση του newsletter μου;\nΑναρτήθηκε: 8 Ιανουαρίου 2016\nΈχετε την δυνατότητα να προσθέσετε σύνδεσμο στα email σας, ο οποίος θα παραπέμπει στην web έκδοση του email σας. Έτσι, αν κάποιος παραλήπτης για οποιονδήποτε λόγο δεν μπορεί να δει σωστά το email που του στείλατε, μπορείτε να προσθέσετε έναν τέτοιο σύνδεσμο και όταν τον πατάει, να μεταφέρετε στην αποθηκευμένη έκδοση web του newsletter σας. Για να προσθέσετε έναν τέτοιο σύνδεσμο, μπορείτε να κάνετε το εξής:\n1. Στο μενού αριστερά σας στο Περιεχόμενο υπάρχει το κουμπί VIEW IN BROWSER. Αυτό που πρέπει να κάνετε είναι να σύρετε με το ποντίκι σας το κουμπί αυτό στο σημείο που θέλετε να εμφανίζεται στο newsletter σας.\n2. Μόλις κάνετε αυτή την κίνηση, ο σύνδεσμος της web έκδοσης θα εμφανιστεί στο σημείο που τον έχετε τοποθετήσει, όπως φαίνεται και στην παρακάτω εικόνα. Αυτό που μπορείτε να κάνετε (εάν το θέλετε) είναι να αλλάξετε το λεκτικό του, αλλά μπορείτε και να το αφήσετε όπως είναι.


Μαθήματα σκεπτικισμού (Carl Sagan) – Paradise Lost Thesis\nΜαθήματα σκεπτικισμού (Carl Sagan)\n5 Μαρτίου, 2009 ~ stardust30\n» Μου φαίνεται πως το ζητούμενο είναι μια θαυμαστή ισορροπία μεταξύ δύο αντιτιθέμενων αναγκών: της πλέον σκεπτικιστικής διερεύνησης όλων των υποθέσεων που μας προτείνονται και ταυτόχρονα της μεγάλης δεκτικότητας στις καινούργιες ιδέες. Αν είσαι απλώς σκεπτικιστής , τότε καμία καινούργια ιδέα δεν σε αγγίζει. Δεν μαθαίνεις ποτέ κάτι το καινούργιο. Γίνεσαι ένας ιδιότροπος γέρος, πεπεισμένος πως η ανοησία κυβερνά τον κόσμο (υπάρχουν φυσικά πολλά δεδομένα που στηρίζουν την άποψή σου αυτή).\nΑν από την άλλη, είσαι δεκτικός σε βαθμό ευήθειας και δεν έχεις δράμι σκεπτικιστικού κοινού νου πάνω σου, τότε δεν μπορείς να διακρίνεις τις χρήσιμες ιδέες από τις άχρηστες. Αν όλες οι ιδέες είναι εξίσου έγκυρες, έχεις χαθείς- διότι τότε, μου φαίνεται πως καμιά ιδέα δεν έχει οιαδήποτε εγκυρότητα. »\nCarl Sagan – «Το φορτίο του σκεπτικισμού»\nΔημοσιεύθηκε στο πολιτισμός,συμπεριφορά,θρησκεία\n‹ ΠροηγούμενοΠέντε πράγματα που μου τη δίνουν\nΕπόμενο ›Restless Heart- I’ll still be loving you\n4 σκέψεις σχετικά με το “Μαθήματα σκεπτικισμού (Carl Sagan)”\n12 Μαρτίου, 2009 στο 2:48 μμ\n@ Άθεε, είσαι και συ όμως μεγάλος δάσκαλος..\n@ atumrakis, θα δείτε πολλά ακόμη στο μέλλον\n@ bromisteraki, ναι έτσι ακριβώς. 🙂\n10 Μαρτίου, 2009 στο 6:46 μμ\nΠαν μέτρον άριστον με άλλα λόγια, ναι?\n6 Μαρτίου, 2009 στο 9:41 μμ\nΣυγχαρητήρια για την αναφορά.\nΤο ζητούμενο δηλ. είναι η κριτική σκέψη και η έρευνα. Και όχι η αμασητί κατάποσις καραμελών. Αναμένω περισσότερα μαθήματα!\n5 Μαρτίου, 2009 στο 10:00 μμ\nΜα, πώς να μην συμφωνήσω…


Εργατική Αλληλεγγύη - Ο Νασίμ Αλατράς στο Μ.Β.\nΟ Νασίμ Αλατράς στο Μ.Β.\nΤην εκδήλωση άνοιξε ο Νίκος Λούντος, δημοσιογράφος της Εργατικής Αλληλεγγύης και συγγραφέας βιβλίων για το Λίβανο και το Ιράκ, εστιάζοντας στις τρεις μεγάλες συνεισφορές του βιβλίου. Πρώτη, ότι διαλύει τους μύθους που δικαιολογούν την ύπαρξη του σιωνιστικού κράτους του Ισραήλ, δεύτερη, ότι εξηγεί την ήττα της Αριστεράς στην περιοχή που σε μεγάλο βαθμό οφείλεται στη στήριξη που παρείχε ο Στάλιν στην ίδρυση του ισραηλινού κράτους και τρίτη, ότι εξηγεί γιατί η λύση δεν βρίσκεται σε δύο ξεχωριστά κράτη αλλά μόνο στη δημιουργία μιας ενιαίας δημοκρατικής Παλαιστίνης, χωρίς θρησκευτικές ή άλλες διακρίσεις.\nΟ Νασίμ ξεκίνησε λέγοντας ότι η ανάγκη να γράψει το βιβλίο του γεννήθηκε όταν διαπίστωσε τους μύθους που περνούσαν και στην κόρη του περί «γης της επαγγελίας» κτλ. Στην παρουσίασή του στάθηκε να μιλήσει για αυτούς τους μύθους αλλά και για το πώς το σιωνιστικό κράτος-μαντρόσκυλο του ιμπεριαλισμού στραγγαλίζει τους Παλαιστίνιους και την ανάγκη για τη διάλυση του κράτους-απαρτχάιντ του Ισραήλ.\nΌπως ήταν αναμενόμενο οι ερωτήσεις από τον κόσμο που συμμετείχε άνοιξαν βαθειά ζητήματα, όπως αυτά της θρησκείας, της υπεράσπισης της Χαμάς στη Γάζα και της αντιπαράθεσης των πολιτικών δυνάμεων μέσα στην Παλαιστίνη. Οι ομιλητές είχαν από την αρχή επιμείνει ότι η Παλαιστίνη είναι ακόμα στο επίκεντρο του ενδιαφέροντος γιατί υπάρχει μια αντίσταση που δεν έχει επιτρέψει στους ιμπεριαλιστές να «δώσουν την τελική λύση», να αφανίσουν τους Παλαιστίνιους.\nΣτο τέλος της εκδήλωσης ο Νασίμ υπέγραψε το βιβλίο και αρκετός κόσμος έφυγε με αυτό και με άλλα βιβλία που αγόρασε από την έκθεση που λειτουργούσε ταυτόχρονα με εκδόσεις για την Παλαιστίνη, τη Μέση Ανατολή και τις ιμπεριαλιστικές επεμβάσεις. Στο Μαρξιστικό Βιβλιοπωλείο είμαστε χαρούμενοι που φιλοξενήσαμε μια τόσο ενδιαφέρουσα εκδήλωση και πλέον με την άνεση που μας προσφέρει ο νέος χώρος καλούμαστε να πάρουμε αντίστοιχες πρωτοβουλίες για συζητήσεις που απασχολούν τον κόσμο της αριστεράς.


News 24 > Ζωντανή τηλεόραση. Τηλεόραση live. Διαδικτυακή τηλεόραση. Δείτε τηλεοπτικά κανάλια. Τηλεοραση μεσω ιντερνετ δωρεαν. Online TV.\nΖωντανή τηλεόραση > TV Κανάλια > Νεπάλ > News 24\nNews 24 Ζωντανή μετάδοση\nNews 24 5/5 - 1 ψήφους\nΣχετικά με News 24\nNews 24 σχετικά με τα κοινωνικά δίκτυα:


Αυτοκίνητο της Χρονιάς 2022 για την Ελλάδα - motori.gr\nΑυτοκίνητο της Χρονιάς 2022 για την Ελλάδα\nby Πέρης Χαλάτσης\nΤα microchips, -τουλάχιστον για φέτος- έχουν παίξει κάποιο αρνητικό ρόλο, αφού τα ελάχιστα νέα αυτοκίνητα που εισήχθησαν στην ελληνική αγορά πήραν τον δρόμο για να γεμίσουν τις άδειες θέσεις στις εκθέσεις των αντιπροσωπειών.\nΜέχρι εδώ όλα ακούγονται λογικά.\nΑς πάμε και στα κόκκινα αυγά που δεν βάφονται την Κυριακή του Πάσχα. Οι εισαγωγικές εταιρείες έχουν μεγάλο μερίδιο ευθύνης για το αν μπει ένα δικό τους αυτοκίνητο στη λίστα των υποψηφίων ή όχι.\nΌπως μερίδιο ευθύνης έχουν και οι υπεύθυνοι PR, που έχουν και την επαφή με τους δημοσιογράφους του ειδικού Τύπου.\nΑς το εξηγήσουμε καλύτερα. Φέτος από την 1η Ιανουαρίου έως τις 30 Οκτωβρίου στην Ελλάδα εισήχθησαν 22 καινούργια μοντέλα.\nΤο 2021 εισήχθησαν:\nΠρέπει όλοι οι δημοσιογράφοι που είναι μέλη του θεσμού να έχουν οδηγήσει και τα 17 αυτοκίνητα που μπήκαν στη λίστα για να επιλεγούν τελικά τα δέκα.\nΌταν οι διευθυντές κάποιων καλών PR τούς τραβούν το αυτάκι, γιατί βλέπουν τα αυτοκίνητά τους να βγαίνουν από τη λίστα, τότε αρχίζει το κυνήγι.\n«Έλα να πάρεις μια πρώτη γεύση, να το οδηγήσεις για λίγο και μετά ξανά κλπ». Αλλά τότε είναι αργά. Κάποιες άλλες αντιπροσωπείες που εισάγουν ένα μοντέλο λίγα 24ωρα πριν από την εκπνοή της προθεσμίας κάνουν μια Press day αποκλειστικά για τους δημοσιογράφους του θεσμού. Και αυτό είναι πιο έντιμο και αποδεκτό.\nΌμως το να τρέχεις την τελευταία στιγμή να καλύψεις αυτό που δεν έκανες όλο τον χρόνο, είναι απαράδεκτο.\nΚαι να σας λύσω μία ακόμη απορία, γιατί δεν μπαίνουν στη λίστα αυτοκίνητα που η τιμή τους είναι μεγαλύτερη από 100.000 ευρώ.\nΕίναι απλό. Γιατί σίγουρα αυτοκίνητα όπως Maserati, Lamborghini, Ferrari ή Bentley είναι σαφώς αξιόλογα μοντέλα αλλά δεν απευθύνονται στο ευρύ κοινό. Απευθύνονται σε όσους έχουν πάρα πολύ παχύ πορτοφόλι.\nΣκοπός του θεσμού «Αυτοκίνητο της Χρονιάς για την Ελλάδα» είναι να επιλέγονται οικογενειακά μοντέλα με λογικές τιμές, που πληρούν τους όρους ασφαλείας, δεν είναι ρυπογόνα και είναι εξοπλισμένα με σύγχρονα ηλεκτρονικά βοηθήματα. Θα πρέπει τα αυτοκίνητα αυτά να ανταποκρίνονται στην πραγματικότητα.


400 λέξεις του Βασίλη Ψαριανού\nΈχει δουλέψει 15 μέρες οικοδομή. Αυτή την περίοδο εργάζεται πάνω στις τηλεπικοινωνίες και ως dj στο Drunk Sinatra. Ακολουθούν οι δικές του 400 λέξεις…\nΓεννήθηκα στην Έδεσσα και μικρός την έγραφα Έδδεσα, δεν ξέρω γιατί. Δεν έζησα εκεί αλλά πήγαινα για αρνί το Πάσχα, το οποίο δεν έτρωγα. Έχω άσπρα μαλλιά από τότε που θυμάμαι τον εαυτό μου – κι έχω καλή μνήμη. Η ανιψιά μου με φώναζε παππού. Έχω να πιω γάλα απ’ το νηπιαγωγείο και πιστεύω αυτό φταίει που δεν πήρα ύψος. Δεν με λες και κοντό αλλά κανονικό. Δηλαδή φτάνω τα βαζάκια στα πάνω ράφια.\nΞεκίνησα το τσιγάρο στα 15 λόγω μαγκιάς αλλά ήμουν κάπως φλώρος. Τώρα κάνω και ηλεκτρονικό τσιγάρο, για να ενισχύω οικονομικά και τους δυο κλάδους. Παράλληλα με το τσιγάρο ξεκίνησα νωρίς και το clubbing. Δεν είμαι του ύπνου, οπότε έπρεπε να βρω κάτι μη δημιουργικό να κάνω μέχρι τις 5 το πρωί. Πρόσφατα το έκοψα και πηγαίνω σε εναλλακτικά μπαράκια με urban αισθητική εξαιρετικά κοκτέιλ και ατμόσφαιρα που ταξιδεύει το μυαλό και τις αισθήσεις.\nΔεν ακούω ελληνική μουσική. Άντε καμιά Ναθαναήλ απ’ το Επιχείρηση Απόλλων. Έχω αρχίσει και φοβάμαι τα αεροπλάνα. Μπαίνω αλλά μέχρι να προσγειωθεί τρώω τα νύχια μου, ασπρίζουν όσα μαλλιά έχουν μείνει μαύρα και γενικά δεν περνάω καλά. Έχω πάει για κάποιους μήνες σε σχολή χορού. Φοξ τροτ, τσα τσα, τάνγκο κτλ. Δεν χόρεψα ποτέ μπροστά σε κόσμο τους συγκεκριμένους χορούς, επειδή ήθελα να κρατήσω τους φίλους που είχα και να μη μείνω μόνος στον κόσμο.\nΜ’ αρέσουν τα φυτά στο μπαλκόνι αλλά δεν μ’ αρέσει να τα φροντίζω. Μ’ αρέσει όμως να τα βλέπω, είναι πολύ όμορφα μέχρι να μαραθούν. Όπως και τα σκυλιά. Αγαπάω πολύ τα σκυλιά των άλλων, είναι τόσο γλυκά, αφού δεν χρειάζεται να τα φροντίζω εγώ.\nΔεν βλέπω τηλεόραση και όταν αποφασίσω να δω, ψάχνω κάνα πεντάλεπτο να βρω πως λειτουργεί ο αποκωδικοποιητής. Ευχαριστώ την τεχνολογία και τον κύριο που ανακάλυψε την ψηφιακή φωτογραφία και μπορούμε και βγάζουμε 300 φωτογραφίες για να διαλέξουμε μία που μας αρέσει. Θα έβαζα μια προτομή του στην πλατεία Μαβίλη.\nΌταν μεγαλώσω δεν θα βάψω τα μαλλιά μου.\nBodega x New Balance: Το νέο μοντέλο 998 εμπνέεται από τη δημόσια συγκοινωνία\nΤο πιο καινοτόμο brand στην Ελλάδα ανήκει στον Αλέξη Παππά\nΜια κρυμμένη πέτρινη κατοικία με στοιχεία από τον 16ο αιώνα\nΤα Ηνωμένα Αραβικά Εμιράτα φωτογραφίζονται από ψηλά\nΟ απόλυτος μινιμαλισμός σε κατοικία που αποτελείται από τρία containers\nΤο βραβευμένο L1 watch με το «έξυπνο» καντράν\nΤο Adilette μοντέλο των adidas Originals κυκλοφορεί σε βασιλικά χρώματα\nΗ Mercedes-Maybach παρουσιάζει μοναδικά luxury έπιπλα σαλονιού\nGucci και Versace, ανάμεσα στους λιγότερο διαφανείς οίκους μόδας\nΗ νέα «σκοτεινή» συλλογή της Rolls-Royce\nΟ Μισάνθρωπος, σε σκηνοθεσία Ιόλης Ανδρεάδη\nAmerican Apparel: Η επιστροφή του brand με τη συλλογή “Back To Basics”\nΗ σαγηνευτική έπαυλη που ζούσε ο Al Capone στο Miami\nΗ νέα τσάντα του οίκου Dior είναι έργο τέχνης


Ο Γιάννης Τσορτέκης είναι ο Στάνλεϋ του " Λεωφορείο ο Πόθος "\nΔημοσιεύτηκε από το Dimi Theodoraki | Δεκ 11, 2016 | ΘΕΑΤΡΟ, ΣΥΝΕΝΤΕΥΞΗ | 0\nΠαρακολουθήσαμε την παράσταση «Λεωφορείο ο Πόθος» στο Σύγχρονο Θέατρο, μια παραγωγή της Ομάδας Νάμα στο πλαίσιο της συνεργασίας του θεάτρου Επί Κολωνώ με το Σύγχρονο Θέατρο. Το έργο, γραμμένο το 1947, ένα αριστούργημα θεατρικού ρεαλισμού του 20ου αιώνα, καθιέρωσε τον Τένεσι Ουίλιαμς ως ένα από τα σημαντικά ονόματα του αμερικανικού θεάτρου.\nΟι ήρωες του Τένεσι Ουίλιαμς, ηττημένοι, οδηγούνται σε μια απόλυτη μοναξιά. Φλερτάρουν με την τρέλα και το θάνατο, γίνονται έρμαια του χρόνου που είναι αμείλικτος και της βαναυσότητας των άλλων σε έναν αμερικανικό Νότο έκπτωτων αγγέλων. Η παράσταση που σκηνοθέτησε η Ελένη Σκότη ζωντάνεψε επί σκηνής τους εσωτερικούς κραδασμούς και τις εκρήξεις των χαρακτήρων του «Λεωφορείο ο Πόθος». Τα σκηνικά του Γιώργου Χατζηνικολάου ανέδειξαν το ύφος του έργου. Οι ερμηνείες των ηθοποιών λειτούργησαν με τρόπο τέτοιο, που ρόλος και ηθοποιός έγιναν ένα.\nO ηθοποιός Γιάννης Τσορτέκης μας μίλησε για την παράσταση, τον ρόλο του και την οπτική του πάνω σε θέματα που θίγει το έργο.\nΥποδύεσαι τον Στάνλεϋ Κοβάλσκι στο έργο «Λεωφορείο ο Πόθος» του Τένεσι Ουίλιαμς.\nΟ Στάνλεϋ Κοβάλσκι, όπως και όλα τα πρόσωπα των έργων του Ουίλιαμς, είναι πρόσωπο που έχει περάσει από τη ζωή του συγγραφέα. Ο Στάνλεϋ είναι Πολωνός μετανάστης, δεύτερης γενιάς Αμερικανός. Έχει το απωθημένο ενός καταπιεσμένου ανθρώπου που επί της ουσίας δεν έχει προλάβει να εγκατασταθεί ακόμα κάπου. Μένει στο Νότο, παρ’ όλο που η πρώτη φουρνιά μεταναστών Πολωνών έμειναν στο Βορρά λόγω των ορυχείων. Έχει ζήσει δύσκολα κι επικίνδυνα τη ζωή του, έχει την εμπειρία του 2ου Παγκοσμίου Πολέμου και τον συναντάμε στο έργο δύο χρόνια μετά.\nΒρισκόμαστε σε μια Αμερική που έχει αρχίσει να έχει μια οικονομική ανάπτυξη, οπότε με τα όποια προσόντα διαθέτει ο Στάνλεϋ εργάζεται σε μια εταιρία με ανταλλακτικά. Δεν έχει περιουσία ούτε κάτι από το παρελθόν με το οποίο να είναι δεμένος. Έχει αφήσει τα πάντα πίσω του για να ξεκινήσει από την αρχή και να γίνει αποδεκτός στην κοινωνία. Η σύντροφός του Στέλλα και το παρόν του είναι τα μόνα που έχουν σημασία για εκείνον.\nΜέσα στο έργο παρατηρούμε, ότι έχει ανάλογη συμπεριφορά, από την άλλη πλευρά του νομίσματος, με την Μπλανς Ντυ Μπουά, γιατί έχουν τα ίδια ανοιχτά θέματα. Απλώς, επειδή εκείνος είναι αρσενικό κι εκείνη θηλυκό, τα ίδια θέματα γράφουν διαφορετικά σε έναν άνδρα σε σχέση με μια γυναίκα. Και οι δύο έρχονται σαν τραυματίες, όπως άλλωστε όλοι μας. Το θέμα είναι κάτω από ποιες συνθήκες προλαβαίνει να προκύψει ποιο τραύμα, που θα σε καθηλώσει και θα σε οδηγήσει να συμπεριφέρεσαι με ένα συγκεκριμένο τρόπο.\nΟ Στάνλεϋ μπορεί να έχει ίσες ευκαιρίες με έναν Αμερικανό;\nΌχι, δεν το πίστεψα ποτέ. Η ιστορία εκτυλίσσεται μέσα σε «γκέτο». Υπάρχουν στοιχεία πολυ-πολιτισμικά, έχουμε τον Πάμπλο, τον Μιτς, τον Στηβ, τον Στάνλεϋ, τέσσερις διαφορετικές καταγωγές. Ακόμα κι αν έχουν κάποια ευκαιρία να εξελιχθούν σε επίπεδο καριέρας, μπορούν μόνο μέσα στα κλειστά πλαίσια της μικρής κοινωνίας που ζουν. Η Λουιζιάνα σταματάει στο ποτάμι και τη θάλασσα. Πέρα από εκεί είναι δύσκολο να κάνεις βήματα σαν να ήσουν Αμερικανός.\nΟ Στάνλεϋ, όπως και η Μπλανς, είναι πρόσφυγες. Φεύγουν προς κάπου με ανάγκη να εγκατασταθούν σε ένα μέρος και να ηρεμήσουν. Όμως δεν θα είναι ποτέ ήσυχοι, είναι σε επιφυλακή για το πότε θα έρθει το κακό, το οποίο εμφανίζεται στο έργο εντελώς παράδοξα με τον ερχομό της Μπλανς.\nΈχει καλά στοιχεία ο Στάνλεϋ;\nΌλοι οι άνθρωποι έχουν. Όπως και όλοι οι άνθρωποι, αν τους ενοχλήσεις, θα αντιδράσουν. Η Μπλανς διαταράσσει τη ρουτίνα του. Μια υπόθεση ζωτικής σημασίας, καθώς η λέξη ρουτίνα (route) σημαίνει τον δρόμο που ο Στάνλεϋ γνωρίζει, πορεύεται με ασφάλεια και παρεκκλίνει μόνο όταν ο ίδιος το θελήσει.\nΤον αγαπάω τον Στάνλεϋ και τον εκτιμώ. Δεν είναι εκ προοιμίου ο κακός, είναι άνθρωπος, όπως και η Μπλανς δεν είναι μόνο αλκοολική ή πόρνη. Αυτές οι αλλαγές στη ζωή του τον φέρνουν σε μια άμυνα.\nΗ Μπλανς όμως είναι συμπαθητική στο κοινό, ενώ ο Στάνλεϋ γίνεται από αντιπαθής έως και μισητός στο θεατή.\nΑλίμονο αν συμπαθούσαμε τον Στάνλεϋ που βλέπουμε επί σκηνής. Η συμπόνια όμως που αισθάνεται κάποιος για την Μπλανς είναι η συμπόνια που θα ήθελε οι άλλοι να του δείξουν. Ο Στάνλεϋ υφίσταται ξαφνικά μια επικριτική στάση από έναν άνθρωπο που έρχεται απέξω και ταράζει τη ζωή του. Εκείνος έχει φτιάξει μια ζωή που του αρέσει. Εργάζεται σκληρά και ό, τι κερδίζει είναι για την Στέλλα. Είναι ένας καθαρός άνδρας. Δεν παίζει κανένα παιχνίδι, είναι το πιο ακέραιο πρόσωπο.\nΗ Στέλλα φωνάζει στον Στάνλεϋ: «Η Μπλανς ήταν τρυφερή, αλλά τη ρημάξατε εσείς και οι όμοιοί σου!» Πιστεύεις ότι η Μπλανς είναι άμοιρη ευθυνών για την κατάληξή της;\nΌχι, κανείς δεν είναι άμοιρος ευθυνών. Ο θεατής βλέπει το αποτέλεσμα και επιλέγει να αφήνει απέξω το λόγο που οδηγήθηκε εκεί η Μπλανς. Γι΄αυτό κι ο Στάνλεϋ είναι απορριπτέο πρόσωπο, ο θεατής συνεχώς θέλει να τον αφήνει απέξω. Η αλαζονεία της Μπλανς είναι μακράν πιο έντονη από του Στάνλεϋ και ίσως εκείνη θα έπρεπε να μισήσουμε. Τα κλισέ που μάθαμε και τα βιώνουμε καθημερινά στην πράξη υπαγορεύουν, ότι μια γυναίκα είναι πιο αδύναμη από έναν άνδρα, γιατί όταν ο άνδρας υψώσει τη φωνή του θεωρείται bullying, αλλά δεν είναι το ίδιο, όταν μια γυναίκα το κάνει με λεπτεπίλεπτες τεχνικές.\nΠόσο καθοριστικός είναι ο ρόλος των ανθρώπων που έρχονται στο διάβα μας για την εξέλιξή μας;\nΠιστεύω στην νομοτέλεια των πραγμάτων. Ενώ πιστεύουμε ότι επιλέγουμε, μάλλον έχουμε επιλεγεί. Εννοείται πως όλα τα σημεία, οι άνθρωποι, τα αντικείμενα, οι καταστάσεις ορίζουν την πορεία μας. Ο θάνατος του αγοριού της Μπλανς άλλαξε την πορεία της, όμως αυτόν τον δρόμο αναπόδραστα θα έπαιρνε. Τίποτα δεν είναι τυχαίο. Γι αυτό και θεωρώ την κάθε συνάντηση στη ζωή μας σημαντική και μοναδική.\nΒρήκες κοινά στοιχεία με τον Στάνλεϋ ή άντλησες από δικά σου στοιχεία για να ενσαρκώσεις το ρόλο;\nΘεωρώ ότι ρόλος είμαι πάντοτε εγώ σε συνθήκη. Υπήρχαν στοιχεία συλλήβδην διαφορετικά μεταξύ μας, αλλά και κοινά, καταρχήν όσον αφορά το ανδρικό φύλο και κατά δεύτερον όσον αφορά ποιότητες του χαρακτήρα. Αν εγώ σαν άνθρωπος ήμουν ράθυμος δεν θα είχαμε τον Στάνλεϋ που είδες επί σκηνής, αυτό είναι κοινό. Το γεγονός ότι είμαι δρομέας και χειμερινός κολυμβητής δείχνει, ότι από τη φύση μου αντιμετωπίζω με διαφορετική τόλμη κάποιες καταστάσεις. Άντλησα από την εμπειρία μου και άρχισα να συναντιέμαι σιγά σιγά με τον Στάνλεϋ μελετώντας παράλληλα και τους άλλους χαρακτήρες: πώς μιλάνε οι άλλοι, πώς με βλέπουν. Γιατί δεν είναι μόνο τα λόγια που λέγονται, αλλά τι εννοείται με ό,τι λέγεται. Και σε κάθε παράσταση, «σαν έτοιμος από καιρό» όπως λέει ο Καβάφης, καλούμαι να αντιδράσω στο νέο στοιχείο που θα προκύψει επί σκηνής.\nΕίναι η πρώτη φορά που συνεργάζεσαι με την Ελένη Σκότη;\nΝαι και ήταν μια ωραία συνεργασία. Αν και σε προσωπικό επίπεδο έχω ένα δικό μου τρόπο που δουλεύω, αυτό δεν σημαίνει ότι δεν μπαίνω στον τρόπο του άλλου, όπως και μπήκα. Η Ελένη Σκότη αμερικανοτραφής ούσα ανέλαβε ένα έργο που την αφορά. Δεν μπορούσα να φανταστώ το βαθμό δυσκολίας που θα αντιμετώπιζα με αυτό το έργο του Τένεσι Ουίλιαμς, που αρχικά φαίνεται απλό. Είναι τερατώδες, γιατί οι ποιότητές του είναι σύνθετες. Ήταν μια συγκλονιστική εμπειρία η εμβάθυνση στο κείμενο και νιώθω τυχερός. Είχαμε μαζί μας κι έναν πολύ σημαντικό άνθρωπο, τον πατέρα της Ελένης Σκότη, δεύτερης γενιάς Αμερικανός. Μας μίλησε για την εποχή, τη μουσική, τα ήθη κι έθιμα του Νότου, την πολιτική κατάσταση τότε.\nΌταν παίζεις αφουγκράζεσαι τη διάθεση του κοινού ή είσαι πολύ προσηλωμένος στο ρόλο σου;\nΌσο πιο μέσα στο ρόλο είμαι, τόσο πιο πολύ αφουγκράζομαι την ησυχία του θεατή και αυτός τη δική μου, είναι κάτι που συμβαίνει αυτόματα. Εκεί συντονιζόμαστε απόλυτα. Με συγκινεί ο σεβασμός και η εμπιστοσύνη που εισπράττω και κατά συνέπεια με καθιστά απολύτως υπεύθυνο να συντηρήσω αυτή την αλληλοεκτίμηση.\nΠόσο καιρό σου παίρνει να αποφορτιστείς από τον ρόλο;\nΧρειάζομαι χρόνο για να αποφορτιστώ, όχι μόνο από τον ρόλο του Στάνλεϋ, αλλά από την ένταση που έρχεται και κάθεται πάνω στο σώμα μου, όταν δίνομαι σε κάτι που φτάνει στα όρια για να είναι ζωτικό. Δεν παύει να με απασχολεί σε 24ωρη βάση η παράσταση. Επεξεργάζομαι πράγματα που δεν ευστόχησαν για να δω σε ποιο βαθμό είμαι υπεύθυνος. Κάθε φορά γεννιούνται νέες πληροφορίες και υπάρχει διαρκώς δυνατότητα για εξέλιξη. Ακόμα κι όταν όλα έχουν λειτουργήσει άρτια, βρίσκομαι σε υπερένταση, ανεξάρτητα από το μέγεθος του ρόλου.\nH Μπλανς λέει στον Μιτς: «Η θλίψη φέρνει την ειλικρίνεια, κάνει τους ανθρώπους να εκδηλώνονται. Η ελάχιστη ειλικρίνεια βρίσκεται στους ανθρώπους που έχουν υποφέρει». Εσύ τι πιστεύεις;\nΕίναι βαθιά ανθρώπινο αυτό. Όταν δεν έχω ανοιχτά θέματα, περιφέρομαι αλαζονικά χωρίς να συμβαίνω εγώ στη ζωή. Η ζωή τρέχει δίπλα μου. Η ανάγκη και η επαφή για επικοινωνία συντελείται στις δύσκολες στιγμές που βιώσαμε, γιατί τότε είναι καθαρό το πεδίο, δεν υπάρχει εγωισμός. Φυσικά μπορούμε να προσφέρουμε και να προσφερόμαστε ανά πάσα στιγμή ή να είμαστε ειλικρινείς, έτσι θα έπρεπε. Αλλά αυτό που λέει η Μπλανς και είναι η πραγματικότητα, είναι πως, όταν ο άνθρωπος νιώθει να εκμηδενίζεται, παρουσιάζεται εντονότερη η ανάγκη του να προσδιοριστεί σαν μονάδα.\nΣτέλλα και Στάνλεϋ – Είναι τελικά εφικτό δυο διαφορετικοί κόσμοι να συνυπάρξουν για μια ζωή αρμονικά;\nΑν ο καθένας έχει στο μυαλό του, ότι υπάρχει διαφορά για κάτι, τότε η σχέση δεν είναι ισότιμη. Μιλάω βέβαια για τη σημερινή εποχή και όχι για την εποχή του έργου. Το 1950 ήταν δεδομένο, ότι ο Στάνλεϋ θα ήταν ο άρχων στο σπίτι, όπως και ο κάθε Στάνλεϋ της εποχής εκείνης, ανεξαρτήτως κοινωνικής κατάστασης. Σήμερα δεν μπορεί ένας άνθρωπος να νιώθει υποδεέστερος από τον άλλο, γιατί έτσι δεν παίρνει ικανοποίηση από την σχέση. Οι νέες γενιές έχουν άλλες προσλαμβάνουσες, διαφορετικά πεδία ερευνών και δεν λειτουργούν με τέτοιου είδους περιορισμούς. Επιπλέον όλοι, πλην εξαιρέσεων, είμαστε πλέον μία κοινωνική τάξη.\nΌσον αφορά τη Στέλλα και τον Στάνλεϋ, που ανήκουν σε διαφορετικές κοινωνικές τάξεις, το κλειδί για την ευτυχία τους, είναι ότι και οι δύο έχουν επιλέξει να ξεκινήσουν από το μηδέν μαζί. Η Στέλλα έχει αφήσει πίσω της την οικογένειά της, το Belle Rêve και είναι εκεί για τον Στάνλεϋ. Αυτομάτως εξομαλύνονται, έως και εξαφανίζονται, όλες οι διαφορές που υπάρχουν. Όταν έρχεται η Μπλανς, η Στέλλα ανακαλεί συμπεριφορές που είχε αποφασίσει να αφήσει πίσω. Έτσι επέρχεται η σύγκρουση. Αυτοί οι δύο κόσμοι που είχαν γίνει ένας, σπάνε σε δύο αντίθετα κομμάτια.\nΕπομένως για να κάνεις μια εκκίνηση από το μηδέν, πρέπει να έχεις ένα δουλεμένο εγώ. Στις μέρες μας είναι πολύ δύσκολο να συμβεί κάτι ανάλογο, γιατί δυστυχώς επικρατεί το εγώ για μένα και όχι το εγώ για τον άλλο. Αρκεί ένα γραπτό μήνυμα για να χωρίσεις! Παλιά έβλεπες μια ανιδιοτέλεια και μια διαθεσιμότητα στις σχέσεις. Αν προσέξεις, η Στέλλα επενδύει στον Στάνλεϋ ξανά και ξανά, γιατί τον έχει επιλέξει ως άνδρα της ζωής της. Το ίδιο κι εκείνος. Το ρήμα διαλύουμε, δεν υπήρχε τότε ως επιλογή, υπήρχε το χτίζουμε. Σήμερα μας προσφέρεται μια παλέτα με έτοιμα πράγματα, κληρονομιές, οικόπεδα, σπίτια και το μόνο που αποτελεί ζωτικό ενδιαφέρον είναι να τα διαλύσουμε. Ο άνθρωπος έχει πάψει να επενδύει στον άνθρωπο και με την πρώτη δυσκολία τα διαλύει όλα.\nΗμέρες και ώρες παραστάσεων: Πέμπτη έως Σάββατο στις 9.00μμ, Κυριακή στις 7.00μμ\nΠέμπτη/Παρασκευή: Κανονικό: 15,00ευρώ, Φοιτητικό/Ανέργων/Άνω των 65: 12,00ευρώ\nΣάββατο/Κυριακή και αργίες: Κανονικό: 17,00ευρώ, Ανέργων /Άνω των 65: 15,00ευρώ, Φοιτητικό: 12,00ευρώ\nΧώρος: Σύγχρονο Θέατρο, Διεύθυνση: Ευμολπιδών 45, Γκάζι, Τηλέφωνο: 210 3464380, Site: www. sixronotheatro.gr\nστo ταμείo του Σύγχρονου Θεάτρου, Ευμολπιδών 45, Γκάζι, Τηλ 210 3464380, email: sixronotheatro@gmail.com, site: www. sixronotheatro.gr, Στάση Μετρό Κεραμεικός\nστο ταμείο του Επί Κολωνώ, Ναυπλίου 12 και Λένορμαν 94, Κολωνός, τηλ 210 5138067, email: xkolono@otenet.gr, site: www.epikolono.gr, Στάση Μετρό Μεταξουργείο\nΠροηγούμενος Η σκηνοθετης Λινα Ζαρκαδουλα μιλαει για την παρασταση “Έπεσε Νεκρα” στο Αποθηκη\nΕπόμενο Η Βάσω Καβαλιεράτου μιλάει για την παράσταση “72 Ώρες” στο Ίδρυμα Μιχάλης Κακογιάννης\nΕίδαμε : “DELETE – ΔΙΑΓΡΑΦΗ” ΣΤΟΝ ΠΟΛΥΧΩΡΟ UNDERGROUND


dc.contributor.author Στεφανάκη, Αιμιλία\ndc.description.abstract Σκοπός της παρούσας διπλωματικής εργασίας είναι η παρουσίαση της πρόσφατης χρηματοπιστωτικής αναταραχής: το ιστορικό της, τα αίτια, οι επιπτώσεις, τα μέτρα που ληφθήκαν μετέπειτα αλλά και τυχόν προτάσεις ή προβλέψεις. Αποτελείται από 7 κεφάλαια. Το πρώτο, αποτελεί ένα εισαγωγικό κεφάλαιο, στο οποίο γίνεται μια σύντομη αναφορά σε κρίσεις του παρελθόντος και μια συνοπτική σύγκριση με τη σημερινή κρίση: τα χαρακτηριστικά της, ομοιότητες και διαφορές. Στο δεύτερο κεφάλαιο αποτυπώνεται η εκδήλωση της χρηματοπιστωτικής κρίσης. Δίνονται πληροφορίες ως προς τις συνθήκες που επικρατούσαν πριν την ύφεση, παρατίθενται τα βασικά αίτια της καθοδικής πορείας που ακολούθησε, καθώς και το χρονικό της εξάπλωσης της. Το τρίτο και τέταρτο κεφάλαιο αποτελεί ουσιαστικά το επόμενο στάδιο του οικονομικού αυτού σοκ, παρουσιάζοντας τα μέτρα αντιμετώπισης που υιοθετηθήκαν σε επίπεδο διεθνές, Ευρωπαϊκής Ένωσης και Ελλάδας αλλά και εξετάζοντας κατά πόσο επηρεαστήκαν οι παραπάνω οικονομίες. Στο πέμπτο και έκτο κεφάλαιο, το βλέμμα στρέφεται προς τα σημερινά οικονομικά στοιχεία σε επίπεδο διεθνές, Ευρωπαϊκής Ένωσης και Ελλάδας. Παράλληλα, εξετάζονται πιθανά σενάρια για την μελλοντική έκβαση των γεγονότων, καθώς και ορισμένες προτάσεις που θα μπορούσαν να βελτιώσουν τους τομείς εκείνους που χωλαίνουν ακόμη. Το τελευταίο κεφάλαιο, ως επίλογος, συνοψίζει όσα εξετασθήκαν στα προηγούμενα και προσπαθεί να εκδώσει ασφαλή συμπεράσματα.\ndc.subject Οικονομικές συνθήκες\ndc.title The recent financial turmoil : background, causes and the road ahead\ndc.identifier.call 338.54 ΣΤΕ